Туркияда биткоинларни ўмарган шахсларга қарши илк бор полиция амалиёти ўтказилди\n19:00 / 17.11.2017\nТуркия полицияси Истанбулда маҳаллий тадбиркордан 450 биткоинни ўғирлаб кетган жиноятчиларга қарши мамлакатдаги илк амалиётни ўтказди, деб хабар бермоқда Haberturk телеканали.\nХабарга кўра, беш нафар ўғри ўзини полициячи сифатида таништириб, қурбонни машинага ўтиришга мажбурлаган ҳамда тўппонча билан криптовалютадаги ҳисобга махфий сўзни сўраб таҳдид қилган. Тадбиркорнинг сўзларига кўра, жиноятчилар уни машинада 8 соат давомида ушлаб туришган ва унга нисбатан жисмоний зўравонлик қўллашган. Якунда улар 450 биткоинни қўлга киритишди (тахминан 3,5 млн. доллар).\nЖабрланувчи полицияга мурожаат қилди, тегишли ходимлар видеокузатув камераларидан маълумотларни ўрганиб, амалиёт ўтказишди ҳамда беш жиноятчини ушлашди. Маълум бўлишича, улардан бири қамоқдан қочгани учун қидирувда бўлган.\nЭслатиб ўтамиз, аввалроқ биткоин яна рекордни «ургани» хабар қилинганди.


Пешоварда давлат амалдори нишонга олинди\n24 май 2022, Тошкент вақти: 04:08\nноябр 08, 2009\nПокистоннинг Пешовар шаҳрида содир этилган портлашда 10 киши, жумладан, Адази минтақаси ҳокими Абдул Малик нобуд бўлди.\n-Худкуш шахс томонидан содир этилган ҳужумда маҳаллий ҳоким Абдул Малик нишонга олинди. У маҳаллий кўнгилилар билан жиноятчиларга қарши кураш олиб бориб, полиция ва маҳаллий хавфсизлик кучлари билан ҳамкорлик қилишда муҳим рол уйнаётган эди,- деди Пешовар расмийларидан бири.\nСўнги икки ҳафта давомида Покистон бўйлаб содир этилган портлашларда 300дан зиёд фуқаро нобуд бўлди. Нобуд бўлганларнинг асосий қисми тинч аҳоли вакилларидир.\nАйни пайтда ҳукумат кучлари Жанубий Вазиристонда жангариларга қарши олиб борилаётган кенг кўламли ҳарбий амалиётларни давом эттирмоқда.\nМазкур ҳудудда хорижий, жумладан, ўзбек жангариларининг фаол экани айтилади.\nТуркманистоннинг амалдаги президенти Сердар Бердимуҳаммдов ҳокимиятни ўзига топшириб кетган отаси – собиқ президент Гурбангули Бердимуҳамедов “тарбиялаган Ахалтекин зотидан бўлган Акхан лақабли отга” ҳайкал ўрнатиш тўғрисидаги фармонни имзолади.\nҚароргоҳи Москвада жойлашган Turkmenportal нашри эса “Акхан лақабли отни собиқ президент Гурбангули Бердимуҳамедовнинг шахсан ўзи тарбиялагани”ни қўшимча қилди.\n“2018 йилда Акхан рекорд ўрнатгани ортидан бутун дунёга машҳур бўлиб кетди. У орқа оёқда туриб 4,19 секундда 10 метрни босиб ўтди. Бу ютуқ Гиннес рекордлар китобида қайд этилди. Бундан бир йил аввал эса Акханга минган чавандоз Ашхлбодда ўтган Ёпиқ бинолардаги ва жанговар йўналишлар бўйича V Осиё ўйинлари машъалини ёқиб берган”,-дейилади хабарда.\nТуркманистонда бундан аввал ҳам отларга ва итларга ҳайкал қўйилган. Жумладан, 2013 йил апрелида Капетдоғ водийсида Ахалтекин зотли Пўлатли отига, 2014 йилда Ашхободда Янардағ лақабли от шарафига ҳайкаллар ўрнатилган. Янардағ тасвири Туркманистон гербидан ўрин олган.


Қозоғистон ва БМТ Хавфсизлик Кенгаши: 2 йилда нималарга эришилди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон ва БМТ Хавфсизлик Кенгаши: 2 йилда нималарга эришилди\nҚозоғистоннинг Бирлашган Миллатлар ташкилоти Хавфсизлик кенгаши таркибидаги фаолияти муҳокама қилинди. Икки йил аввал ҳам шундай тадбир ўтказилиб, «Қозоғистоннинг Хавфсизлик кенгашида муваққат аъзолиги қандай ўтади?» масаласи муҳокама этилганди. Бу гал шу муҳокамадаги тахминлар қанчалик рўёбга чиққани ҳақида сўз борди. Сиёсий партиялар вакиллари, сиёсатшунослар бир овоздан Қозоғистон халқаро медиатор ва минтақа вакили сифатида кўзлаган мақсадига етганини таъкидлашди.\nСТИВЕН ЭМБЛАНД, СИЁСАТШУНОС:\n- Қозоғистон асосий эътиборини терроризм масаласига қаратди. Халқаро ҳамжамиятни Афғонистон муаммоларини қайта кўришга чақирди. Сўнгги саккиз йил ичида бу илк марта юз берган ҳолат. Шунингдек, Қозоғистон оламдаги йирик ядро арсеналини мерос олган мамлакат сифатида оммавий қирғин қуролларини тарқатмаслик масаласини кўтарди.\nУшбу тадбир UCL университети шарқшунослик факультети ва «Очиқ Ўрта Осиё» журнали ташкилотчилигида бўлиб ўтди. Қозоғистон минтақа пешқадами сифатида улар эътиборини тортган.\nМАРАТ АХМЕДЖАНОВ, «ОЧИҚ ЎРТА ОСИЁ» ЖУРНАЛИ МУАССИСИ:\n- Келажакда Қозоғистоннинг халқаро майдондаги фаоллигини хурсандчилик билан кузатамиз. Бу нафақат БМТ Хавфсизлик кенгаши, балки бошқа халқаро ташкилотлар фаолиятига ҳам оид масала. Таҳлил қиламиз, таништирамиз, ёрдамлашамиз.\nБундай тадбирларни тез-тез ўтказиш режа қилинган. Жумладан, Буюк Британиядаги машҳур олий ўқув юрти ўқитувчи-талабалари орасида. Зеро, академик доиралар ва талабалар ҳамжамияти ичида Марказий Осиёга қизиқиш тобора ортиб боряпти.\nБританияБМТМарказий ОсиёХавфсизлик кенгаши\nУран банки хавфсизликка хизмат қилади


hidoyat.uz – “Мовароуннаҳр” нашриётининг сайти - ИСЛОМ ВА ОЛАМ (2013-8)\nИСЛОМ ВА ОЛАМ (2013-8)\nИслом микроиқтисодиёти нафақат мусулмон олами, балки бошқа давлатларда ҳам шиддат билан оммалашиб боряпти. Мутахассисларнинг ҳисобларига кўра, ушбу тартибда айланаётган маблағ миқдори бир миллиард долларга етган. Абу Даби шаҳрида бўлиб ўтган уч кунлик анжуманда “Ҳуда” Ислом марказининг ижрочи директори Муҳаммад Зубайр нутқ сўзлади. Унинг айтишича, Ислом молияси хизмати билан дунёда уч юздан ортиқ ташкилот шуғулланади. Ўттиз икки мамлакатдан бир миллион олти юз нафар мижоз жалб қилинган. Ушбу тадбирни “Emerald” илмий текшириш ташкилоти Абу Даби университети билан ҳамкорликда ташкил этди.\nIX асрда Оврупанинг Ислом маркази ҳисобланган Испаниянинг Кордова (Қуртуба) шаҳри яна мусулмон сайёҳларини жалб қиладиган бўлди. Маҳаллий ҳукуматга бир қанча сайёҳлик ширкатлари ва Ислом уюшмаси ёрдам беряпти. Бу, аввало, шаҳардаги меҳмонхона ва ресторанларда ҳалол маҳсулотлардан таом тайёрлашдан бошланади. Мусулмон мижозлар хонасига Қибла ишораси, Қуръони карим ва жойнамоз ҳозир қилинади. Қадимий шаҳарчага асосан Осиё давлатларидан сайёҳлар келишади. Ундан йилига олти юз миллион евро соф фойда кўриляпти.\nМалави Ислом университети\nШарқий Африкадаги Малави давлатида биринчи Ислом университети очилди. Олийгоҳга юз нафарга яқин талаба қабул қилинади. Уларга шариат асослари, фиқҳ, ақоид, тафсир, қироат, сарф-наҳв, замонавий технология ва математика фанлари чуқур ўргатилади. Университет ташкил қилиниши учун Малави мусулмонлари уюшмаси ва Қувайтнинг “Direct AID Society” хайрия жамғармаси маблағ ажратишди. Янгилик мамлакатнинг ўн беш миллиондан ортиқ мусулмон аҳолисини жуда қувонтирди.\nОврупанинг энг кўркам масжиди\nХорватиянинг Риека шаҳрида янги масжид ва Ислом марказининг очилиш маросими бўлиб ўтди. Тадбирда мамлакат президенти Иво Йовович, Қатарнинг Ислом ва вақф ишлари вазири Ғайс ибн Муборак Каварий ва халқаро ташкилот вакиллари иштирок этишди. Ўн миллион евро маблағ сарфланган мажмуада анжуманлар зали, ошхона, меҳмонхона, ўқув хоналари, спорт майдони, автоулов тўхташ жойи ва бошқа маиший хизмат жойлари бор. Бу Хорватия заминида усмонлилар ҳукмронлигидан буён қад кўтарган илк масжид бўлди. Ўнг минг нафар киши бемалол намоз ўқий оладиган ушбу масжидни Оврупада энг гўзал деб эътироф этишяпти. Уч йил давом этган қурилиш ишларида Қатар амири шайх Хамад ибн Халифа Соний катта ҳисса қўшди.\nМакедонияда диний бағрикенгликка бағишланган III халқаро анжуман ўтказилди. Тадбирда турли мамлакатлардан ташриф буюрган мусулмон, насроний, ҳинду ва бошқа дин вакилларининг икки юз нафардан ортиғи иштирок этди. Анжуманга Республика раҳбари Георгий Иванов, бош вазир Николай Груевский бош бўлишди. Анжуман “Озодлик ва қадрият – инсонлараро, динлараро ва маданиятлараро муносабатнинг муҳим бойлиги” шиори остида ўтди. Охрид шаҳрида 2003 йил динлараро саммит тузилганидан буён бундай тадбирлар мунтазам ташкиллаштирилади.\nЯнги музей қурилади\n2016 йили Истанбул шаҳрида Пайғамбаримиз Муҳаммад (соллаллоҳу алайҳи ва саллам) музейлари очилиши режалаштириляпти. Жаҳондаги энг йирик музейлардан бирига айланиши кўзда тутилган ушбу мажмуада Муҳаммад (соллаллоҳу алайҳи ва саллам) даврларидаги вазият акс эттирилади. Хазинада Пайғамбаримизнинг (соллаллоҳу алайҳи ва саллам) шахсий ашёлари – соч толалари, кийимлари ва шунга ўхшаш маиший буюмлари сақланади. Қурилиш ишларига сарфланадиган маблағни “Siyer” жамғармаси ва “1453” панорама-музейи тақдим этяпти. Ташаббускорлар музей шаҳарнинг энг қадимий туманларидан бўлмиш Аюбхонада бунёд этилишини маълум қилишди.\nДам олиш мавсуми\nДам олиш мавсумида Малдив ороллари ҳамда Малайзияда сайёҳлар кўпаймоқда. Мутахассислар фикрига кўра, Оврупадан келувчилар камайиб, Яқин Шарқ ҳамда Ўрта ва Жануби-Шарқий Осиё вакиллари кўпайиши кузатилмоқда. Жорий йилнинг биринчи ярмида дам олувчилар сони етмиш саккиз фоизга кўпайган. Ушбу давлат оромгоҳларининг аксари мусулмонлар учун ихтисослашган бўлиб, у ерда ичкилик, беҳаё кийимларда юриш тақиқланган.\nМарселда янги мажмуа\nФранциянинг Марсел шаҳри аҳолисининг тўртдан бир қисми мусулмонлардир. Шу боис ҳозир намозхонлар учун янги жоме қурилиши лойиҳасини ишлаб чиқилди. Лойиҳага кўра, етти минг нафар намозхон сиғадиган масжид қуриляпти. Бундан ташқари, мажмуада йигирма беш метрлик минора, мадраса ва кутубхона барпо этилиши режалаштирилган. Икки юз эллик минг нафар марселлик мусулмонга эмин-эркин ибодат қилиш учун катта шароит яратиладиган бўлди.\nМасжидун Набий таъмирланади\nСаудия Арабистони қироли Абдуллоҳ ибн Абдулазиз Мадинаи мунавварадаги Пайғамбаримиз Муҳаммаднинг (соллаллоҳу алайҳи ва саллам) муборак масжидларини кенгайтиришни режалаштирди. Мамлакатнинг молия вазири Иброҳим Асаф хабар беришича, шунда Масжидун Набий қўшимча бир миллион олти юз минг нафар намозхонни сиғдира олади. Кенгайтириш бўйича лойиҳа уч босқичда ўтказилади. Биринчи босқичдан кейин саккиз юз минг нафар мусулмонларни қабул қилиши мумкин. Иккинчи босқичда Масжидун Набийнинг ғарбий қисми, учинчи босқичда эса шарқий қисмида қурилиш олиб борилади. Қурилиш битгандан сўнг яна саккиз юз минг нафар намозхонни ўз ичига олишга қодир бўлади. Бу тарихда энг йирик кенгайтириш лойиҳасидир. Қанча маблағ сарфланиши ҳали эълон қилинмаган.\nОлмониянинг табиий ва гуманитар фанлар бўйича илмий йиғини ишлаб чиққан махсус ўқув дастури бўйича бир қатор имомлар малака оширишяпти. Немис тили ва урф-одатларини тушунадиган, малакали кадрлар озлиги боис бу ишга икки йил аввал қўл урилган эди. Мамлакатда мусулмонлар эллик йилдан бери истиқомат қилишади. Ҳозир уларнинг сони тўрт миллион нафарга етди. Олмония масжидларида икки минг нафардан ортиқ имом-хатиб фаолият юритяпти. Имомлар мусулмонларнинг талабини қондириши ва уларни қизиқтирган саволларга тўла-тўкис ва юқори савияда жавоб бера олиши учун ушбу ўқув курслар ташкил этилди. Ҳозирги кунда тўртта немис олийгоҳида Ислом асослари факултети очилган. Унда талабалар фиқҳ, адабиёт, тарих ва араб тилини замонавий технология асосида ўрганишяпти.\nМалайзияда мусулмон аёллар ҳуқуқини муҳофаза қилиш бўйича анжуман бўлиб ўтди. Тадбир “Mercy Mission” уюшмаси ташаббуси билан ташкил этилди. Мажлисда таниқли олимлар, дин ва давлат арбоблари сўзга чиқишди. Улар аёлларнинг маиший қийинчиликларни енгиши билан бир қаторда жамиятда ўз ўринларини топиши, таълим олиш борасида ҳам тенгҳуқуқли экани ҳақида маърузалар ўқишди. Шунингдек, ишбилармон ва тадбиркор аёллар фаолиятини қўллаб-қувватлаш ва ривожлантириш ҳамда янги ғояларни илгари суриш тўғрисида ҳам фикр ва мулоҳазалар билдирилди.\nЁши улуғ аёл\nДунёда энг ёши улуғ аёллардан бири Ўзбекистон Республикаси фуқароси Тўти Юсуповадир. Тўтихон ая 1880 йил 1 июнда Қорақалпоғистон Республикасининг Тўрткўл туманида дунёга келди. Бир юз ўттиз уч ёшни қаршилаганига қарамай онахон гаплашади, юради ва эшита олади. У ўн етти ёшида турмушга чиқиб, икки фарзандни дунёга келтирган. 1940 йили турмуш ўртоғи, кейинчалик ўғли вафот этди. Лекин ҳозир бир юз бир ёшга кирган қизи ҳаёт. Маҳалланинг кўпчилиги шу сулола авлодлари – узоқ умр кўрувчилардир. Тўхтахон ая бола, невара, эвара, чевара ва ҳатто бегоналарнинг ҳам бувиси бўлиш ҳамда уч аср юзини кўриш бахтига муяссар бўлди.\nҚонун ҳануз амалда\nШу йил июл ойида Австрияда Ислом расман тан олинганига юз йил тўлди. Бу ҳақда 1912 йили император Франс Йозеф қонун қабул қилган эди. Мамлакатда диний бағрикенглик соясида истиқомат қилувчи католик, лютеран, ҳиндуийлик ва буддавийлик вакиллари каби мусулмонлар ҳам тенг ҳуқуқлидир. Вена шаҳрида юз йиллик тўйга бағишланган анжуманда Австрия Ислом уюшмаси раҳбари Фуод Санак сўзга чиқиб, илиқ сўзларни айтди. Ушбу қонуннинг юз йиллик юбилейи нишонланар экан, бу бошқа Оврупа мамлакатларига ўрнак экани, Австрияда Ислом дини руҳият ва маданият бойлиги сифатида тушунилишини таъкидлади. Бу юрт Исломга эҳтиром кўрсатганидек, мусулмонлар ҳам унинг ички қонун ва қоидаларига масъулият билан ёндашишларига тўхталди. Ҳозир мамлакат аҳолисининг олти фоизи, яъни беш юз минг нафари мусулмондир. Пойтахтда эса бу кўрсаткич католик насронийларидан кейин иккинчи ўринни эгаллаган.\nҲиндистоннинг Махараштра штатидаги Аҳмаднагар шаҳрилик Ҳафиз Муҳаммад Ҳабибуллоҳ Қуръон тиловати бўйича энг юқори натижага эришди. У эрталаб саккиздан кечқурунги саккизгача Қуръони каримни ёддан ўқиб улгурди. Устозлари ўн икки соат давомида Ҳафиз Муҳаммаднинг бирон марта ҳам луқма олмагани ва тажвид қоидаларига тўлиқ риоя қилганини таъкидлашди. Мураттаб қорининг айтишича, у Қуръони каримни саккиз ойда тўлиқ ёдлаб бўлган экан. Шаҳар маъмурияти Ҳафизни мақтов ёрлиғи ва пул мукофоти билан тақдирлади.


Хоразм вилояти ИИБда Миллий гвардиянинг вилоят бўйича бошқармаси ҳарбий хизматчилари ҳамда вилоят Қўриқлаш бошқармаси ходимларининг касбий маҳорати ва билим савиясини оширишга бағишланган ўқув-семинар машғулоти ўтказилди. ...\n2019 йилнинг октябрь ойидан Бухоро вилояти ИИБ Хавфсиз туризмни таъминлаш бошқармаси мувофиқлаштириш бўлими жамоат тартибини сақлаш гуруҳи инспектори лавозимидан фаолият юритиб келмоқда. Яқинда унга лейтенант махсус унвони берилди. ...\nХоразм вилояти ИИБ ЙҲХБ ЙПХ инспектори Урганч шаҳрининг Ислом Каримов кўчасида ҳаракатланиб келаётган “Matiz” русумли 90 362 ТТF давлат рақам белгили автомашина ҳайдовчисини тўхтатиб, ундан транспорт воситасини бошқариш ҳуқуқини берувчи ҳужжатларини...\nМақсад – амалий билим ва кўникмаларни ошириш\nҚорақалпоғистон Республикаси Ички ишлар вазирлиги ва Миллий гвардиянинг Қорақалпоғистон Республикаси бўйича бошқармасининг Тезкор вазифаларни бажарувчи сафарбарлик отряди бўлинмаси билан ҳамкорликда навбатдаги ўқув машғулоти ўтказилди. ...\nТазйиққа учраган аёлга «Ҳимоя ордери» берилди\nАёл – табиатнинг нозик хилқати. Шу боис ҳам хотин-қизлар эътибор ва ҳимояга доим эҳтиёж сезади. Чунки ҳаёт бир текисда давом этмайди. Айрим ҳолларда аёллар турли зўравонликларга дуч келишади. ...\n“Ҳалол меҳнат қилишни ният қилганман”\nПрезидентимизнинг жорий йил 21 майдаги бир гуруҳ шахсларни афв этиш тӯғрисидаги фармонига мувофиқ, жазо муддатини ӯтаётган ҳамда қилмишига чин кӯнгилдан пушаймон бӯлган ва тузалиш йӯлига қатъий ӯтган 258 нафар фуқаро афв этилди. Улардан 10 нафарини қ...\nЮсупов Руслан Оринбаевич 1985 йилда Нукус шаҳрида туғилган. 2006 йили ИИВ Академиясининг Сержантлар таркибини тайёрлаш бўйича олий курсларини тамомлаган....\nСамарқанд вилояти ИИБ Нарпай тумани ИИБнинг туман ҳокимлиги, прокуратураси, Тиббиёт бирлашмаси, СЭОМ, ФВБ ва Миллий гвардия қўмондонлиги Самарқанд вилояти бошқармасига қарашли 7-сонли отряди билан ҳамкорликда карантин тартиби давомида амалга оширилга...\nКам бўлиши ҳам, кўпайиб кетиши ҳам зарарли\nЙод мия фаолиятининг яхшиланишига тўғридан-тўғри таъсир қилувчи оксидланиш жараёнларининг фаол иштирокчисидир. Инсоннинг олд бўйин қисмида, ҳиқилдоқ остида қалқонсимон без жойлашган бўлиб, у нафақат йод «омбори» ҳисобланади ва таркибида йод мавжуд бў...\nИкки шоҳ ва чопар\nҚадимда бир подшоҳ қўшни ерларнинг шоҳига чопар жўнатди. У бироз кечикиб, тахт ўрнатилган хонага ҳарсиллаб кирди ва ўз султонининг сўзларини етказа бошлади: ...\nФурқат Файзиев характерли, мураккаб қаҳрамонларни жонлантириган актёр. Кўпчилик кино ихлосмандларига “Шайтанат” фильмидаги “Ҳосилбойвачча” образи билан танилган. У халқимиз меҳрини қозонган марҳум режиссёр Латиф Файзиевнинг энг кичик фарзанди. Ижоди...\nСиновли кунларда халқ ишончини оқлаб\nЙўлида тинчгина кетаётган киши кутилмаганда талончига ёки безорига дуч келса, қандай ҳолатга тушади? Ўзини ўзи ҳимоя қила оладиган йигит бўлса-ку, жиноятчининг таъзирини бериб қўйиши тайин. Акс ҳолда, кишининг кўнглидан, қанийди, ички ишлар органи хо...


"Япониялик қассоб" таслим бўлишдан аввал твиттерида "Дунёда тинчлик бўлсин!" дея ёзди\n16:41 / 26.07.2016\nЯпониянинг Сагамихара шаҳридаги имконияти чекланган кишилар истиқомат қилган пансионатда 19 кишини бўғизлаган қотил Сатоси Уэмацу ижтимоий тармоқда полицияга таслим бўлишидан олдин "Дунёда тинчлик бўлсин!", дея ёзган. Бу ҳақда NHK хабар тарқатди.\nУ 19 кишини ўлдириб, 25 кишини жароҳатлагач, твиттерига жилмайган ҳолатдаги суратини жойлаб, "Дунёда тинчлик бўлсин! Япония ажойиб", дея твит қолдирган.\nУ шу йилнинг февралида Япония парламентининг қуйи палатасига мактуб ёзиб, "ногиронларни эвтанзия қилиш ҳақида қонун" қабул қилишни талаб этганди. У ўшанда Учинчи жаҳон урушининг олдини олиш мақсадида 470 нафар ақли ноқис ва ногирон одамни ўлдиришга тайёр экани ҳақида ёзган.\nПансионатга ҳужум тунги икки яримда содир бўлган. Бу вақтда у ерда 8 ходим ва 1 соқчи бўлган. Шунингдек, бинода 18-75 ёшли 150 киши бўлгани айтилган.\nДастлабки маълумотларга кўра, Уэмаци муассасага қора автомобилда келиб, бино деразасини болға билан уриб синдирган ва бино ичига кирган. У ёнида 3та пичоқ солинган сумка билан келган. Автомобилдан эса қон излари бўлган скотч ва пластик кишанлар топилган.\nУэмацу бу муассасада 2012 йилнинг охиридан 2016 йил февралигача ишлаган, кейин "шахсий сабаб" туфайли ишдан ҳайдалган.\nАнализлар кўрсатишича, у қотиллик вақтида марихуана таъсирида бўлган.\n26 ёшли Сатоси Уэмацу ҳужумдан тахминан бир соат ўтиб ўзини полицияга топширган.\nБу фожиа Японияда ўтган асрнинг 30-йилларидан буён энг йирик оммавий қотиллик бўлди.


Ўқувчиларнинг II чоракдан мактабга бориши мажбурий бўладими? – nuqtai nazar\nЎқувчиларнинг II чоракдан мактабга бориши мажбурий бўладими?\n05.11.2020 Расмий1 887\nХалқ таълими вазирлиги ота-оналарнинг фарзандини мактабга юбормаслик билан бирга, “Онлайн дарслар” вақтида фарзандини дарс қилишини таъминлаш ўрнига, кўчада юришига йўл қўяётган ёки уни бошқа ишлар билан банд қилиб қўйиш ҳолатлари ҳам кузатилаётганини айтмоқда.\n«Айтиш жоизки, фарзандларимизнинг зое ўтаётган ҳар бир куни унинг эртанги келажагига ўзининг салбий таъсирини кўрсатмай қолмайди, боланинг мактабда таълим олишини ҳеч қандай энг замонавий технологиялар билан ҳам ўрнини босиб бўлмайди. Шу сабабли ҳурматли ота-оналаримиздан, уйда боланинг телевидение орқали онлайн таълим олишига тўлақонли шароит яратишнинг имкони бўлмаса, фарзандларини мактабга юборишларини сўраб қоламиз», дейилади вазирлик муносабатида.\nХалқ таълими вазирлиги ўқувчиларнинг таълим шакли тўлиқ анъанавийга ўтиш бўйича қарор қабул қилинган тақдирда вазирликнинг расмий манбалари орқали маълумот берилишини маълум қилди.\nШунингдек, онлайн таълим шакли тўлиқ бекор қилинган тақдирда ҳам “Онлайн мактаб” лойиҳаси доимий равишда давом эттирилиши кўзда тутилгани, бу ўз навбатида чекка ҳудудлардаги ўқувчиларга сифатли қўшимча таълим олиш учун имконият яратиши таъкидланмоқда.\nМаълумот учун, бугунги кунда Республикадаги 10 008 та мактабларнинг деярли ҳаммасида анъанавий таълим олиш имконияти яратилган. Ўқувчилардан 4,6 млн нафари, яъни 74% анъанавий, қолган 1,6 млн нафари, яъни 26% онлайн шаклда таҳсил олмоқда.\nМеҳнат миграцияси. Муҳожирлик қайдига қандай турилади?\nАрхив Oyni tanlash Dekabr 2020 Noyabr 2020 Oktabr 2020 Sentabr 2020 Avgust 2020 Iyul 2020 Iyun 2020 May 2020 Aprel 2020 Mart 2020 Fevral 2020 Yanvar 2020 Dekabr 2019 Noyabr 2019 Oktabr 2019 Sentabr 2019 Avgust 2019 Iyul 2019 Iyun 2019 May 2019 Aprel 2019 Mart 2019 Fevral 2019 Yanvar 2019 Dekabr 2018 Noyabr 2018 Oktabr 2018 Sentabr 2018 Avgust 2018 Iyul 2018


Сизга йўл кўрсатган кишидан рози бўлинг... | ukkosha.shosh.uz\nБош саҳифа » Байт » Сизга йўл кўрсатган кишидан рози бўлинг…\nКўрро аз раҳбари бино буридан ғофилист,\nБе сабаб аз айб бийни хеш ранжидан чаро?\nТаржимаси: “Кўрни кўзи очиқ йўлбошчидан ажратиб қўйиш ғофилликдир. Ўзингнинг айб кўрувчингдан бесабаб ранжиш нимага?”\nКўзи ожиз кишининг қўлидан тутиб, уни бошқариб кетаётган одамни ҳамма мақтовга лойиқ деб ҳисоблайди. Кўзи ожиз кишининг ўзи ҳам манзилига етиб боргунича унинг ҳақига дуолар қилиб кетади. Мана шу ожизни ўз етакловчисидан ажратиб қўйиш, яъни уни йўл ўртасида ёрдамсиз қолдириш ўта ноинсофлик деб саналади. Кўрни етаклаган киши мақтовга сазовор бўлар экан, сенга йўл кўрсатган кишидан хурсанд бўлиш ўрнига нима учун ундан ранжийсан?\nСен ҳам бу дунёда ўзингни гўё бир кўр деб бил ва айбу нуқсонларингни айтиб, сенга йўл кўрсатган кишидан рози бўл. Балки сен йўл бошловчига кўзи кўр кишидан ҳам муҳтожроқсан. Зеро кўр ҳассасини бир бор йўқотади. Сен эса бир гуноҳни такрор-такрор қилмоқдасан.\nАввалги: Вилоят одамларининг соддалиги\nКейинги: Жума айёми барчамизга муборак бўлсин


ТУРКИЯДА НАВРЎЗ НИШОНЛАНАДИМИ? — ekolog\nNewrouz (форс тилидан Янги кун) –зардуштийларнинг Қуёш тақвимига асосан Янги йилнинг кириб келишидир. Агарда Наврўз Марказий Осиё, Кавказорти давлатларининг аксариятида кенг нишонланса, Эрон, Афғонистон, Туркияда қисман байрам қилинади. Сабаби, зардуштийлар дини тарафдорлари асрлар давомида қувғинга олинган бўлсада, ҳануз юқорида тилга олинган мамлакатларнинг аҳолиси орасида зардуштийлар динига эътиқоди кучли бўлганлар анчагина. Бугунги кунда биргина Туркияда 12 миллион нафардан ортиқ курдлар яшашади ва уларнинг аксарияти бобокалонларининг урф-одатларига ҳануз риоя этишади. Наврўз байрами Усмонийлар даврида ҳам кенг нишонланган. Манбаларда қайд этилишича, у “Невруз-и-Султони”, “Султон Невруз” ёки “Март Докузу” деб аталган. Султонлар саройи бўлмиш Топқапида байрам бошланиб, сарой шифокорининг назорати остида ошпазлар майиз, ёнғоқ, туршак ва бошқа шу каби дармонга бой ингридиентлардан иборат бўлган махсус ширинликлар тайёрлашган. Ширинликлар султон ва унинг оиласи, сўнгра сарой айёнлари, султоннинг махсус аскарлар корпуси-яничарларга тарқатилган. (Яничарларга ширинликлар султон Махмуд II давригача берилган, чунки султон ушбу ҳарбий корпусни тарқатиб юборган). Янги кунни ширинликлардан бошлаш йил давомида ҳаёт ширин бўлиши рамзида амалга оширилган. Шу куни буюк ваз ир, Давлат кенгаши аъзолари султон ва унинг оиласига қимматбаҳо совғалар тақдим этишган. Мазкур анъана Усмонийлар сулоласи давлатни бошқариши тугатилган давргача давом этган. 1925-1991 йилларда мамлакатда Наврўзни нишонлаш расмий равишда тақиқланган эди. 1992 йилдан бошлаб у яна кенг нишонланмоқда.\nБайрам олдидан турклар уйни тозалаб. Қарзларидан қутилишга ҳаракат қилишади. Албатта дастурхонда Наврўз рамзлари бўлмиш 7 та таом тортилади. Уларнинг энг асосийси сумалакдир. Туркияда 21 куни уйғонганингда кўзинг бахт, узоқ умр кўриш, соғлиқ, фаровонликни келтирувчи бирор нарсага кўзинг тушса. Улар албатта йил давомида сен билан бирга бўлишади, деган қараш мавжуд. Шу сабабли, ундирилган бўғдой, шароб, нон, тангалар ёки қоғоз пуллар оила аъзоларининг бош тарафига қўйилади. Албатта, Наврўз байрамининг асосий рамзларидан яна бири бу муқаддас гулхандир. Ундан сакраб ўта олиш, гуноҳлар ва омадсизликдан тозаланиш демакдир. Анатолияда ушбу байрам салжуқийлар давридан хозиргача нишонланиб, Мелиншох подшохлиги даврида Салжуқийлар империяси “Тақвими Мелики”, “Тақвими Султони” деб номланган тақвим яратилган бўлиб, унда йил 21 мартдан бошланади. Хаттоки, “наврузие” деб аталган султонларни улуғловчи қасидалар ҳам битилган. Асосан Ичел вилоятида истиқомат қилувчи Туркиядаги торос туркманлар бу кунни “март ипаги” деб аташади. Анънага кўра энди гуллаб, кўртак отаётган дарахт шохларига тасмалар боғланиб, меҳмонга борилади. Мезбоннинг 20 тадан ортиқ қўйи ёки эчкиси бўлса, албатта қурбонлик маросими амалга оширилади. Газантепада эса Наврўз 22 март куни нишонланади. Айтишларича, шу куни одам бирор савоб иш қилиб, нимани ният қилса, у албатта амалга ошар экан.\nЭдирнеда байрам гулханлари ёкилиб, унинг устидан баҳор улуғланиб сакрашлар мусобақаси бўлиб ўтса, Киркларелида Наврўз “Март докузу” деб аталади. Шу куни одамлар луқум, бёрек, бўялган тухумлар билан табиат қўйнида бир бирларини меҳмон қилишади.


Жефф Безоснинг бойлиги 200 миллиард долларга етди | Qalampir.uz\nЖефф Безоснинг бойлиги 200 миллиард долларга етди\nРеклама\t26 Август 2020 14:07 4860\nДунёнинг энг бой одами, Американинг “Amazon” корпорацияси раҳбари Жефф Безоснинг бойлиги 199,7 миллиард долларга етди. Бу бизнесмен учун рекорд кўрсаткич. Бу ҳақда “Forbes” журнали хабар бермоқда.\nНашрнинг таъкидлашича, кеча, 25 август куни “Amazon” акцияларининг савдоси пайтида Безоснинг бойлиги, ҳатто, 200 миллиард доллардан ошиб кетган. Аммо сайдолар тўхтагач, унинг бойлиги миқдори бироз пасайган.\nЖурналга кўра, пандемия бошланганидан бери компания акцияларининг 11 фоизига эгалик қилувчи тадбиркорнинг қимматли қоғозлари 55% дан ошди. Дунёдаги энг йирик онлайн-чакана савдогарнинг эгаси сўнгги 12 ой ичида 86 миллиард доллар бойликка эришди.\nБезос “Forbes” журнали томонидан 2018 йилдан бери дунёдаги энг бой одамлардан бири ҳисобланади. Иккинчи ўринни Microsoft асосчиларидан бири Билл Гейц (115,5 миллиард доллар), учинчи ўринни LVMH (Louis Vuitton Moet Hennessy) француз компаниялар гуруҳининг бош директори Бернар Арно эгаллаб турибди. Унинг бойлиги 113,2 миллиард долларга баҳоланмоқда.\nИнтернет орқали товарлар ва хизматларни сотадиган “Amazon” 1994 йилда Безос томонидан ташкил этилган. Корпорация аста-секин китоблар ва аудиоёзувларни сотишдан видео ёзувлар, видео ўйинлар ва маиший техника воситаларини сотишга ўтди. “Amazon” АҚШда биринчилардан бўлиб ўз веб-сайтининг фойдаланувчиларига Интернетга уланмасдан томоша қилинадиган фильмларни пуллик юклаб олиш хизматини таклиф қилди.\n23 Январь 11:45 39274\n24 Январь 21:32 37148\n24 Январь 13:55 28134\n24 Январь 14:11 26108\n25 Январь 09:19 23597


лойиҳалар самарадорлиги кўрсаткичлари, уларн лойиҳалар самарадорлиги кўрсаткичлари, уларн\nлойиҳалар самарадорлиги кўрсаткичлари, уларн\nфанига кириш. Диннинг ибтидоий, Zardushtiylik - Vikipediya, Zardushtiylik - Vikipediya, Buddizm - Vikipediya, Buddizm - Vikipediya, ADOBE, 576788, Seryoz, Seryoz, “BBB”-metodi, Такдимот Маъруза № 20 Хатоликларни аниқлаш ва тузатиш Циклли кодлар, Такдимот Маъруза № 20 Хатоликларни аниқлаш ва тузатиш Циклли кодлар, фффф, фффф\nИнвестициявий лойиҳалар самарадорлиги кўрсаткичлари, уларни аниқлаш, баҳолаш ва самарадорлигини ошириш йўллари\nИнвестиция фаолияти алоҳида таркибий қисмлардан иборат бўлиб, инвестиция стратегиясини аниқлаш, стратегик режалаштириш, инвестициявий лойиҳалаштириш, лоиҳаларни таҳлил қилиш ҳамда инвестицияни самарасини аниқлаш кабилардан иборат бўлади.\nКорхона мисолида инвестиция стратегиясини аниқлаш - бу келажак даврга корхоналарни асосий фаолиятларини ривожлантириш йўлларини аниқлаш, шу жумладан ўз маблағлари ҳисобидан ва бошқа инвесторлар ҳисобидан харажатларни қопланиш миқдорини аниқлаш. Корхона активларини ҳажмини ва рентабеллигини прогноз қилиш. Стратегик режада активларга бўлган эҳтиёж ва уни таъминлаш ресурслари узоқ муддатга аниқланади.\nИнвестицион лойиҳа бу инвестицияни техник-иқтисодий асослаш бўлиб, у инвестицион фаолият иштирокчиларини (мулкдор, тадбиркор, банкир, давлат ва халқаро ташкилотлар кабилар) иқтисодий ахборотномаси, уларни ўзаро алоқаларини боғлайди ҳамда тушинтиради. Қисқа қилиб айтганда инвестиция лойиҳаси инвестициядан фойдаланиш режасини англатади.\nИнвестиция лойиҳасини самарадорлигини ҳисоблаш - бу инвестициядан келадиган самара кўрсаткичларини аниқлашни англатади.\nИнвестиция лойиҳасини асоси бу капитал қўйилмаларга бўлган эҳтиёжни аниқлашдан иборат. Шу сабабли Инвестиция лойиҳаси самарадорлиги капитал қўйилмалар самарадорлиги орқали аниқланади.\nЖамият миқёсида капитал қўйилмалар самарадорлиги коэффициенти (Кс) миллий даромаднинг ўсиш миқдорини (МД) капитал қўйилмалар суммасига (Кк) нисбатан аниқланади. Яъни:\nКорхона миқёсида инвестиция самарадорлиги (капитал қўйилма) коэффициенти (Кк.с) қуйидагича ҳисобланади.\nКк.с= ——— ёки ———\nБу ерда: Мк - йиллик ишлаб чиқарилган маҳсулот қиймати;\nТ - йиллик ишлаб чиқарилган маҳсулотни\nФ - йиллик фойданинг миқдори.\nКўп вариантли капитал қўйилмалар лойиҳаси самарадорлигини аниқлаш учун ҳар бир вариантдаги харажатларни минимумга келтириш йўли билан аниқланади. Яъни:


АҚШ Фатҳуллоҳ Гуленнинг мактабларига 60 миллион доллар ажратди\n15:11 / 16.02.2017\nАҚШ ҳукумати Фатҳуллоҳ Гулен (FETÖ) оқимидаги еттита чартер мактабига (чартер мактаби – давлат томонидан молиялаштирилувчи, бироқ хусусий маблағларни ҳам жалб этувчи мактаб. У “чартер” деб номланувчи шартнома бўйича ишлайди) 60 миллион доллардан ортиқ молиявий ёрдам тақдим этди. Улар Нью-Жерси штатида фаолият кўрсатади.\nАмерика ОАВи маълумотига кўра, ёрдам пуллари солиқ тўловчилар маблағи ҳисобидан ажратилган.\nRecord ва NorthJersey.com нашрлари ушбу ўқув муассасаларининг бир қатор таъсисчилари сиёсатчилар кампанияларига юз минглаб долларларни хайрия тариқасида ўтказиб беришганига алоҳида эътибор қаратди.\nХусусан, Нью-Жерсидаги Патерсон илмий-техник мактаби (FETÖ мактабларидан бири)нинг собиқ раҳбари ва турк-америка ассоциацияси кенгаши раиси Фуркан Кўшарлар Барак Обаманинг 2012 йилги сайловолди кампаниясига 500 минг доллардан ортиқ маблағни ажратишган.\nБундан ташқари, АҚШдаги чартер мактабларининг баъзи таъсисчилари Нью-Жерси штати ҳукуматининг қўллаб-қувватловидан умид қилиб Туркияга бепул сафарлар ташкиллаштиришган.\nМаълумот учун, Фатҳуллоҳ Гуленнинг ташкилотига аъзо бўлган Туркия қуролли кучлари ҳарбий хизматчилари гуруҳи 15-дан 16 июлга ўтар кечаси мамлакатда ҳокимиятни қурол ёрдамида эгаллаб олишга ҳаракат қилдилар. Уларнинг бу уриниши мамлакат раҳбарияти ва ҳуқуқ-тартибот органларининг тезкор ҳамда совуққон ҳаракати туфайли амалга ошмади. Рўй берган ҳодиса оқибатида 240 нафардан ортиқ инсон ҳалок бўлди.\nАҚШ Туркия Фатҳуллоҳ Гулен


Финляндия ва Швеция НАТОга аъзо бўлса Россия қандай чора кўради? - 17.05.2022, Sputnik Ўзбекистон\nАльянс кенгайишининг ҳақиқий натижаси Шимолий Европа мамлакатлари хавфсизлигининг сезиларли даражада камайиши бўлади, деб ҳисоблайди Sputnik ҳарбий шарҳловчиси... 17.05.2022, Sputnik Ўзбекистон\nФинляндия ва Швеция ҳисобига НАТОнинг Шарққа кенгайиши- Россия хавфсизлигига янги таҳдид. Москва бунга жавобан Калининграддан Мурманскгача, Болтиқ денгизидан Баренцгача бўлган ҳудудга янги ҳарбий тузилмалар ва юқори технологияли зарба (ядровий) қуролларини жойлаштириш орқали жавоб беришга мажбур.Альянс мамлакатлари ташқи ишлар вазирлари 15 май куни Берлинда янги аъзоларни қабул қилиш масаласини муҳокама қилишди ва кутилаётган “тарихий” воқеани ижобий баҳолашди. Мадридда бўлиб ўтадиган НАТО саммитида янада хавфли ва рақобат муҳитига мослашиш бўйича янги Стратегик концепция ва режа қабул қилинади.Эслатиб ўтамиз, альянс 2020 йилнинг декабридан буён Россияни расман ўзининг душмани ва 2030 йилгача асосий ҳарбий таҳдид сифатида билади. Қаерга ва нима учун аъзо бўлишаётгани ҳаммага тушунарли.Финляндия ва Швециянинг Шимолий Атлантика альянсига кириши Россияга шимоли-ғарбий йўналишда ҳарбий таҳдидлар доирасини сезиларли даражада кенгайтиради. Потенциал операциялар театри ёки Болтиқбўйидан Баренц денгизигача бўлган 2000 километрлик фронт қуруқликдаги кучлар, Россия денгиз флоти ва Ҳарбий космик кучларининг янги тузилмалари ва бўлинмалари, юқори технологияли зарба қуроллари, гипертовушли ракета комплекслари ва ҳаво мудофаасига қарши тизимларнинг зичланиши билан тўлдирилиши керак.Эҳтимол Россия Қуролли Кучлари Бош штаби аниқ ҳарбий-техник қарши чоралар аллақачондан ишлаб чиқиляпти. Жавоб тезлиги ва жиддийлиги минтақадаги вазиятнинг ривожланишига боғлиқ. Бир нарса аниқ - Москва ҳеч кимга Россия чегаралари яқинида ҳарбий таҳдидлар яратишга йўл қўймайди.Аввалроқ Россиянинг БМТдаги вакили ўринбосари Дмитрий Полянский ядровий державага таҳдид солаётган давлатларга “барча вариантларни ҳисобга олиши кераклигини” эслатиб ўтган эди. Ядровий кенгайиш эҳтимоли истисно қилинмайди.Ҳарбий кенгайишРоссия Федерациясининг компенсация чоралари кўламини англаш учун альянс “янги аъзолари”нинг жанговар салоҳиятини кўриб чиқамиз.Қуруқликдаги кучлар 200 та танк, 2000 дан ортиқ бошқа зирҳли техника, 777 та артиллерия ва 46 та ракета ўрнатмалари билан қуролланган.Финляндия ҳаво кучларининг асосини 55 та зарба берувчи самолёт ва 20 та вертолёт ташкил этади.Ҳарбий-денгиз флотида саккизта патрул катери ва 18 та траль техникалари бор.Яқинда Хельсинки АҚШдан 64 та F-35A қирувчи самолёти ва муҳим мобиль ва стационар нишонларни йўқ қилиш учун мўлжалланган 120 та AGM-158 JASSM (370 км гача масофага) юқори аниқликдаги ҳаводан ерга қанотли ракеталарини буюртма қилди.Фин матбуоти Ғарб оммавий ахборот воситаларига таяниб НАТОнинг Болқон, Афғонистон ва Ироқдаги операцияларида Финляндиянинг алоҳида роли, Европадаги энг яхши фин артиллериячилари, учувчилари ва кибермутахассислари ҳақида ҳикоя қилади. Гўёки, Финляндияда Германиядан кўра танк кўпроқ. Бу ҳарбийлаштириш манфаати учун тўқилган ошкора ёлғон.Одам кам, темир кўп. Қуруқликдаги кучлар 120 та танк, 3370 та бошқа зирҳли техника, 192 та артиллерия ва 140 та ракета ўрнатмалари билан қуролланган. Швеция ҳаво кучлари - 70 та зарба берувчи самолёт ва 50 дан ортиқ вертолётга эга. Стокгольм фахри 7 та корвет, 5 та сув ости кемаси, 170 та патруль катери ва траль техникасидан иборат ҳарбий -денгиз флотидир.Натижани умумлаштирамиз. Финляндия ва Швеция тимсолда Россияга душман бўлган НАТО блоки 39 минг ҳарбий хизматчи, 320 танк, 1000 дан ортиқ артиллерия ўрнатмалари, 125 та жанговар самолёт ва 70 вертолётга эга бўлиши мумкин. Шунингдек, бу уларга Европанинг шимолидаги фойдали стратегик позицияларни беради (узунлиги 1000 км дан ортиқ қуруқликдаги Россия-Финляндия чегараси).“Янга аъзолар” НАТОга кириш босқичларидан ўтаётган бир пайтда, катта ҳамкорлар (айниқса, британияликлар) “иттифоққа қўшилишдан олдин Швеция ва Финляндия хавфсизлигини таъминлаш” мақсадида Болтиқбўйи минтақасида ҳарбий иштирокини оширяпти. Аммо минтақада объектив таҳдидлар йўқ.Швецияда шунга ўхшаш 2022 йилги сўровномада одамларнинг 42% рози ва 37% қарши чиқди.Шимолий Европанинг нейтрал давлатларини Россияга қарши ҳарбий блокка масъулиятсиз жалб қилиш хавфсизликка эмас, балки АҚШ ва НАТОнинг яқинлашиб келаётган тажовузкорлиги - охирги Фин ва Швецияга урушга хизмат қилади.Бугунги Украина - нейтрал давлатда ўз ҳудуди иттифоқ кучлари томонидан ўзлаштирилганидан кейин содир бўлган ҳалокатли ўзгаришларнинг ёрқин намунаси.Айни пайтда Польшага Россиянинг Калининград вилоятини демилитаризация қилишни яна бир марта таклиф қилишяпти.Яқинда НАТОга қўшилган давлатлар - фронт чизиғи давлатлари - америкалик хўжайинларига содиқ хизмат қилишга интиляпти ва шунинг учун улар Россияга нисбатан энг тажовузкор.Европа учун жуда хавфли тенденция, Финляндия ва Швеция учун тузоқ.Ва шунга қарамай, дунёдаги соғлом кучлар кучайиб боряпти, Европа ва НАТО мамлакатлари эса давлатлараро қарама-қаршиликлар, Киев режимига бемаъни қурол етказиб бериш ва Россияга қарши ўз жонига қасд қилишдек ўзига хатарли бўлган санкциялари туфайли заифлашишда давом этяпти.\nАльянс кенгайишининг ҳақиқий натижаси Шимолий Европа мамлакатлари хавфсизлигининг сезиларли даражада камайиши бўлади, деб ҳисоблайди Sputnik ҳарбий шарҳловчиси Александр Хроленко.\nФинляндия ва Швеция ҳисобига НАТОнинг Шарққа кенгайиши- Россия хавфсизлигига янги таҳдид. Москва бунга жавобан Калининграддан Мурманскгача, Болтиқ денгизидан Баренцгача бўлган ҳудудга янги ҳарбий тузилмалар ва юқори технологияли зарба (ядровий) қуролларини жойлаштириш орқали жавоб беришга мажбур.\nФинляндия ва Швеция узоқ вақтдан буён НАТО билан яқиндан ҳамкорлик қилиб келган. Ва бугун улар АҚШ манфаатларига давлат бетарафлиги ва суверенитети қолдиқларини қурбон қилишга тайёр. Хельсинки ва Стокголмда тегишли қарорлар қабул қилинган ва амалга оширилиш босқичида.\nАльянс мамлакатлари ташқи ишлар вазирлари 15 май куни Берлинда янги аъзоларни қабул қилиш масаласини муҳокама қилишди ва кутилаётган “тарихий” воқеани ижобий баҳолашди. Мадридда бўлиб ўтадиган НАТО саммитида янада хавфли ва рақобат муҳитига мослашиш бўйича янги Стратегик концепция ва режа қабул қилинади.\nЭслатиб ўтамиз, альянс 2020 йилнинг декабридан буён Россияни расман ўзининг душмани ва 2030 йилгача асосий ҳарбий таҳдид сифатида билади. Қаерга ва нима учун аъзо бўлишаётгани ҳаммага тушунарли.\nФинляндия ва Швециянинг Шимолий Атлантика альянсига кириши Россияга шимоли-ғарбий йўналишда ҳарбий таҳдидлар доирасини сезиларли даражада кенгайтиради. Потенциал операциялар театри ёки Болтиқбўйидан Баренц денгизигача бўлган 2000 километрлик фронт қуруқликдаги кучлар, Россия денгиз флоти ва Ҳарбий космик кучларининг янги тузилмалари ва бўлинмалари, юқори технологияли зарба қуроллари, гипертовушли ракета комплекслари ва ҳаво мудофаасига қарши тизимларнинг зичланиши билан тўлдирилиши керак.\nТашқи ишлар вазири ўринбосари Сергей Рябковнинг бугун Россия Федерацияси Финляндия ва Швециянинг НАТОга киришини қабул қилмаслигини хабар қилгани бежиз эмас. Бу кенгайиш “узоқ оқибатларга олиб келадиган хато”.\nЭҳтимол Россия Қуролли Кучлари Бош штаби аниқ ҳарбий-техник қарши чоралар аллақачондан ишлаб чиқиляпти. Жавоб тезлиги ва жиддийлиги минтақадаги вазиятнинг ривожланишига боғлиқ. Бир нарса аниқ - Москва ҳеч кимга Россия чегаралари яқинида ҳарбий таҳдидлар яратишга йўл қўймайди.\nАввалроқ Россиянинг БМТдаги вакили ўринбосари Дмитрий Полянский ядровий державага таҳдид солаётган давлатларга “барча вариантларни ҳисобга олиши кераклигини” эслатиб ўтган эди. Ядровий кенгайиш эҳтимоли истисно қилинмайди.\nРоссия Федерациясининг компенсация чоралари кўламини англаш учун альянс “янги аъзолари”нинг жанговар салоҳиятини кўриб чиқамиз.\nGlobal Firepower ҳарбий кучлари рейтингида Финландия 142 та мамлакат орасида 53-ўринни эгаллаган - Беларусиядан бир поғона паст. 5,6 миллион аҳоли ва 23 000 кишилик армияга эга нейтрал давлат учун яхши кўрсаткич (сафарбарлик салоҳияти - 900 000 киши).\nҚуруқликдаги кучлар 200 та танк, 2000 дан ортиқ бошқа зирҳли техника, 777 та артиллерия ва 46 та ракета ўрнатмалари билан қуролланган.\nФинляндия ҳаво кучларининг асосини 55 та зарба берувчи самолёт ва 20 та вертолёт ташкил этади.\nҲарбий-денгиз флотида саккизта патрул катери ва 18 та траль техникалари бор.\nЯқинда Хельсинки АҚШдан 64 та F-35A қирувчи самолёти ва муҳим мобиль ва стационар нишонларни йўқ қилиш учун мўлжалланган 120 та AGM-158 JASSM (370 км гача масофага) юқори аниқликдаги ҳаводан ерга қанотли ракеталарини буюртма қилди.\nФин матбуоти Ғарб оммавий ахборот воситаларига таяниб НАТОнинг Болқон, Афғонистон ва Ироқдаги операцияларида Финляндиянинг алоҳида роли, Европадаги энг яхши фин артиллериячилари, учувчилари ва кибермутахассислари ҳақида ҳикоя қилади. Гўёки, Финляндияда Германиядан кўра танк кўпроқ. Бу ҳарбийлаштириш манфаати учун тўқилган ошкора ёлғон.\nШвеция ҳарбий қудрати бўйича дунёда 25-ўринда (Польша ва Жанубий Африка ўртасида). Ҳар қандай ҳолатда ҳам жуда ишончли бетарафлик. Шведлар финлардан икки баравар кўп (10,3 миллион киши), аммо Швеция армияси анча кичик - 16 минг “штик”.\nОдам кам, темир кўп. Қуруқликдаги кучлар 120 та танк, 3370 та бошқа зирҳли техника, 192 та артиллерия ва 140 та ракета ўрнатмалари билан қуролланган. Швеция ҳаво кучлари - 70 та зарба берувчи самолёт ва 50 дан ортиқ вертолётга эга. Стокгольм фахри 7 та корвет, 5 та сув ости кемаси, 170 та патруль катери ва траль техникасидан иборат ҳарбий -денгиз флотидир.\nНатижани умумлаштирамиз. Финляндия ва Швеция тимсолда Россияга душман бўлган НАТО блоки 39 минг ҳарбий хизматчи, 320 танк, 1000 дан ортиқ артиллерия ўрнатмалари, 125 та жанговар самолёт ва 70 вертолётга эга бўлиши мумкин. Шунингдек, бу уларга Европанинг шимолидаги фойдали стратегик позицияларни беради (узунлиги 1000 км дан ортиқ қуруқликдаги Россия-Финляндия чегараси).\n“Янга аъзолар” НАТОга кириш босқичларидан ўтаётган бир пайтда, катта ҳамкорлар (айниқса, британияликлар) “иттифоққа қўшилишдан олдин Швеция ва Финляндия хавфсизлигини таъминлаш” мақсадида Болтиқбўйи минтақасида ҳарбий иштирокини оширяпти. Аммо минтақада объектив таҳдидлар йўқ.\nАмериканинг Wilson Center тадқиқот маркази томонидан 2021 йилда ўтказилган сўровнома шуни кўрсатдики, финларнинг тахминан 26% алянсга қўшилиш тарафдори, 40% эса қарши. Илгари Финляндия жамияти “ўн йиллаб” аъзолик масаласида аниқ қарор қабул қила олмаган эди.\nШвецияда шунга ўхшаш 2022 йилги сўровномада одамларнинг 42% рози ва 37% қарши чиқди.\nШимолий Европанинг нейтрал давлатларини Россияга қарши ҳарбий блокка масъулиятсиз жалб қилиш хавфсизликка эмас, балки АҚШ ва НАТОнинг яқинлашиб келаётган тажовузкорлиги - охирги Фин ва Швецияга урушга хизмат қилади.\nБугунги Украина - нейтрал давлатда ўз ҳудуди иттифоқ кучлари томонидан ўзлаштирилганидан кейин содир бўлган ҳалокатли ўзгаришларнинг ёрқин намунаси.\nАйни пайтда Польшага Россиянинг Калининград вилоятини демилитаризация қилишни яна бир марта таклиф қилишяпти.\nЯқинда НАТОга қўшилган давлатлар - фронт чизиғи давлатлари - америкалик хўжайинларига содиқ хизмат қилишга интиляпти ва шунинг учун улар Россияга нисбатан энг тажовузкор.\nЕвропа учун жуда хавфли тенденция, Финляндия ва Швеция учун тузоқ.\nШимолий Атлантика иттифоқи ҳуқуққа ва ҳатто қуролланиш соҳасида технологик устунликка эга бўлмасдан дунёни беқарорлаштиряпти. Биринчи бўлиб ҳужумга “кичик иттифоқчилар” қўйилади. АҚШ бошчилигидаги коллектив Ғарб Россия ва Хитой билан глобал ҳарбий можаро томон йўл олди.\nВа шунга қарамай, дунёдаги соғлом кучлар кучайиб боряпти, Европа ва НАТО мамлакатлари эса давлатлараро қарама-қаршиликлар, Киев режимига бемаъни қурол етказиб бериш ва Россияга қарши ўз жонига қасд қилишдек ўзига хатарли бўлган санкциялари туфайли заифлашишда давом этяпти.


Россия марказий сайлов комиссияси Навалний номзодини рад этди\nРоссия марказий сайлов комиссияси Навалний номзодини...\n27.12.2017 03:00 0 141\nРоссия марказий сайлов комиссияси 25 декабр куни келаси йил баҳорида бўлиб ўтадиган президент сайловларига яна бир бор номзодини илгари сурган Алексей Навалний номзодини рад этди. Бу ҳақда «Le Mond» нашри хабар берди.\nСайловларда Владимир Путинга асосий рақиб сифатида қаралаётган Навалний шу йилнинг октябр ойида бир неча молиявий ҳуқуқбузарликларда айбланиб, 2028 йилгача сиёсий фаолиятдан четлаштирилган эди. Аммо, Навалнийнинг ўзи бу ишларни унинг Путинга рақобатлашмаслиги учун атайин ўйлаб топишганини айтиб келади.\nШунингдек, якшанба куни Навалний бутун Россия бўйлаб ўз тарафдорларини намойишга чиқишга чақирган эди. Матбуотга берган интервюсида Навалний «барчани сайловларни бойкот қилишга ва сайлов натижаларини тан олмасликка» чақирган.\nСайловларда Путинга асосий рақобатчи сифатида кўрилган юрист Алексей Навалний сайловда қатнашиш учун керак бўладиган 500 овоз ўрнига 742 та кишининг розилигини олишга эришган эди.


Қуёш - 06:32\nАср - 16:31\nШом - 18:31\nХуфтон - 20:01\nЯратганда Еру Осмонни Раҳмон. Ой ила Қуёшга манзил бичган он. Ойларни ўн икки айлаган замон.\nРамазон – икки дунё қўрғони\nРамазон рўзаси қибла Маккага ўзгарган йили, яъни, ҳижратнинг иккинчи йили, Шаъбон ойининг 18 куни фарз бўлган. Пайғамбаримиз соллаллоҳу алайҳи васаллам 9 йил фарз рўзасини тутганлар. Рамазон ойида Қуръон нозил бўлган, исломга даъват ҳам шу ойда бошланган.\nҲадисларда баъзи бир амалларни қайсидир шаклда бўлиши айтилган . Масалан: Айтилган ҳар бир тасбиҳ учун жаннатда бир дарахт экилади. Масжидга сарфланган маблағлар эвазига унинг соҳибига жаннатдан бино берилади.\nҚалб қандай рўза тутиши мумкин?\n“Огоҳ бўлинглар! Ҳамманинг жисмида бир бўлак гўшт бўлади. Агар у салоҳиятли бўлса, бутун жасад салоҳиятли бўлади. Агар у фасод (айниса, яроқсиз) бўлиб қолса, бутун жасад фасодли бўлади. Огоҳ бўлинг у қалбдир”, дедилар.\nТаровеҳ намозининг ҳукми\nТаровеҳ намозини Рамазон ойида Хуфтан намозидан сўнг Бомдод намозигача ўқиш баъзилар мустаҳаб деган бўлса-да, аслида, аҳли суннат ва-л-жамоатнинг тўрт мазҳаби бўйича суннати муаккададир. Уни эркаклар ҳам, аёллар ҳам ўқишларига бутун аҳли суннат ва-л-жамоатнинг уламолари иттифоқдирлар.\nРайён ҳам рўзадорлар учун\nРўза ибодатларнинг энг улуғларидан, қурбатларнинг энг шарафлиларидан бири бўлиб, бу муборак ибодатнинг ҳозирда ва келажакда эришиладиган юксак самаралари мавжуддир. Рўза тутиш билан кишининг нафси покланади, қалби ислоҳ бўлади, аъзолари ва ҳиссиётлари гуноҳлардан жиловланиб, ахлоқи гўзаллашади.\nШайтоннинг рамазонга таёргарлиги\nАзизлар! Оламларнинг роббиси ва меҳрибони Аллоҳ таолонинг марҳамати билан барчамиз орзиқиб кутаётган рамазон ойи ҳам мана кириб келди. Биз бу ойнинг ичига кирар эканмиз, худди, йил давомида сой ва кўлларда чўмилишни соғиниб бирдан сувга ўзини отган кимса сингари\nРамазон Қуръон ойи\nРамазон − Қуръон ойи! Бу ойни ою қуёшни, еру осмонни, бутун коинотни йўқдан бор қилган Аллоҳ таолонинг Ўзи Қуръон ойи қилиб белгилаган. Бу ойни Ўз Каломи нозил бўлиши учун муддат сифатида танлаган.\nҲей, бақалоқ! Уйғон!\nРамазони шариф мукаррам ой. Ундан унумли фойдаланиб қолиш керак. Рамазондан фойда кўрмасдан чиқиш катта надомат ва улкан йўқотиш бўлади. Расулуллоҳ (с.а.в.)нинг қуйидаги гапларига қаранг: "Кимки бу ойнинг яхшиликларидан маҳрум қолса, ҳақиқатдан ҳам маҳрум қолгандир!”\nКечаларда ибодат билан қоим бўлишлик, комил мўъминлик белгисидир\nКечаларда бедор бўлиб, ибодат қилиб тунни ўтказишлик ислом динида жуда ҳам улуғ амаллардан ҳисобланади. Тарихдан бизга маълумки, барча ўтган улуғ инсонлар, пайғамбарлар бўлсин, саҳобалар, тобеъинлар бўлсин, авлиёлар бўлсин, барчалари кечаларда бедор бўлиб, ибодат билан машғул бўлишган.\nФитр садақаси араб тилида “садақа” сабабига изофа қилиниб “Садақат ул-фитр” деб номланади. Яъни фитр (ҳайит) кунинг тонги ушбу садақани вожиб бўлишига сабаб бўлади. Шунга кўра фитр куни тонг вақтда туғилган болага ҳам фитр садақаси вожиб бўлади.\nРамазонда бўлган бир воқеъа\nМуслимахон онаси билан рамазон ойи кириб келиши муносабати билан тайёргарлик кўриб, ҳурсанд ўлтиришган эди. Уларнинг меҳр билан суҳбатлашиётгани устига отаси ҳар доимгидек галдираклаб кириб келди. Уларни самимий суҳбатлашиётганини кўриб нима тўғрисида гаплашиётганини сўради.\n2- 236. Агар хотинларни уларга қўл теккизмай туриб ёки улар учун маҳрни белгиламай туриб талоқ қилсангиз, сизга гуноҳ йўқ. Уларни бой борича, йўқ ҳолича маъруф ила баҳраманд этинг. Яхшилик қилувчилар зиммасига бурч ўлароқ.\nГоҳида киши тоати сабабли ғурур, миннат ва кибрга кетади. Гоҳида киши гуноҳ-маъсият сабабли синиқлик, тавба ва пушаймонликка тушади.


Ўзбекистонда тут баргидан чой ишлаб чиқарилади - Уч илдиз\nby Тўлқин Эшбек · 19.02.2018\nТиллога тенг бу хушхабар барча юртдошларимизга муборак бўлсин, дейди Дониш домла болалиги тутзорда ўтган кезларни хотирлаб. Кони фойда заминда юрганимизни ҳис этаяпсизми!..\n«Ўзбекипаксаноат» уюшмасидан ЎзАга маълум қилишларича, айни вақтда тут баргидан чой ишлаб чиқариш корхонасини қуриш бошланди. Декабрь ойида корхона ишга тушади.\nУмумий қиймати 2 миллион долларга баҳоланган бу лойиҳа хитойлик инвесторлар билан ҳамкорликда амалга оширилади.\nЛойиҳанинг 1 миллион доллари “Ўзсаноатқурилиш” банкдан олинган кредит ҳисобидан қопланади. Қолган қисмини хитойлик чой ишлаб чиқарувчи тадбиркор мутахассислар ва ускуна олиб келиш ҳисобидан қоплайди.\n— Баҳорда баргнинг учи, куз мавсумида эса барглар бутун йиғиб олинади, – дейди уюшма раиси Б. Шарипов. – Нега бундай десангиз, биз баҳорда 330 минг қути, кузда эса 40 минг қути ипак қурти парваришлашни мўлжаллаб турибмиз. Барча фаслларда тут баргининг ҳосили бир хил бўлади. Лекин кузда баҳорга нисбатан қарийб 7 баробар пилла кам боқилгани учун ана шунча барг дарахтда қолиб кетади. 2019 йилда ҳар гектар тутзордан 52.5 тонна тут барги йиғиб чой тайёрлаш режалаштирилган. Ана шунда экспорт ҳажми 1.4 миллион доллар бўлиши кутилмоқда. Корхонада 50 та доимий ва 1500 та мавсумий иш ўрни яратилади.\nУюшма томонидан тут барглари Хитойга олиб борилиб, ундан синов тариқасида чой ишлаб чиқарилган эди.\nХўш бундай чойнинг фойдали хусусиятлари нималардан иборат?\nЛабаратория синовларида бундай чойнинг таркибида кофеин ва танин моддаси одатдаги чой нисбатан 200 баробар кам эканлиги аниқланди. Таркибидаги витамин ва минераллар эса аксинча кўп экан. В1, В2, А, С витаминлар, соч ва тирноқ учун фойдали кальций бор. Ундаги кальций моддаси творогдагидан ҳам кўпроқ экани аниқланди. У қандли диабетда, бош оғриганда, бош айланишида, йўталда, кўз шамоллаганда фойдали. Шунингдек, юртимизда кўпчиликда давления баланд юришини ҳисобга олсак, уларга ҳам бу чой яхши фойда беради.\nКелгуси йилдан аҳоли саломатлиги учун кони фойда бўлган ана шундай маҳсулот ички ва ташқи бозорларга етказиб берилади.\nNext story Назарбоев лотинга асосланган янги қозоқ алифбосини тасдиқлади\nPrevious story Бизнинг ижодкорларга 10 миллион доллар берса арзийди!


Ватан ҳимояси олий саодатдир\nВатан ҳимояси олий саодатдир\tmuslim.uz\nЮртимизнинг ҳар бир ўғлони учун Ватанни ҳимоя қилиш, бу йўлда хизмат қилиш, нафақат ор-номус, йигитлик бурч, балки шараф ва масъулиятдир. Чунки, ҳар бир инсон туғилиб ўсган юртини, унинг ҳар қарич ерини ардоқлаши, шу заминда истиқомат қиладиган мунис аёллар, ота-оналар, опа-сингиллар ва фарзандларини ҳимоя қилиш, ота-боболаримиздан қон-қонимизга, жон-жонимизга сингиб кетган юксак фазилатлардандир. Ватан деганда биз ҳар бир инсон туғилиб ўсган, киндик қони тўкилган замин эканлигини тушунамиз. Ватаннинг ҳақиқий фарзанди уни кўз қорачиғидек асраб, унинг тинчлиги ва келажаги учун ўз жонини беришга тайёр бўлади. Одам фарзанди учун ота-она якка-ягона бўлгани каби Ватан ҳам ягонадир. Ватан борки, биз бормиз. Она бор меҳрини фарзандига атаганидек, Ватан осмонида кулган қуёш бизни ўз ҳарорати оғушида эркалайди. Унинг бағрида кулган баҳор – бизнинг баҳоримиз. Юртимизнинг дунёдаги обрў-эътибори, мавқейининг юксалиши ҳар биримизнинг чеҳрамизда нур, кўзимизда чақмоқ, бошимиз тоғлардек сарбаланд, қаддимиз қоялардай тик бўлишига сабаб бўлади. Она-Ўзбекистонимиз биз учун шундай тенгсиз, ягона, эъзозли, танҳо Ватандир. Ватанга садоқат, она-юртга муҳаббат ҳисси киши қалбидаги энг бебаҳо туйғудир. Буюк аждодларимиз юрт ҳимояси йўлида шаъни, ору номусини, имонини ўртага қўйиб, ёвга қарши курашган. Уларнинг сўзи, аҳду паймонлари ва қасамёдлари қиличданда ўткир ҳамда кескир бўлган. Замонлар, маконлар ўзгарса-да, Ватанга муҳаббат, имонга садоқат моҳияти асло ўзгармади. Она-Ватан ҳимояси мавзусида сўз борар экан, Темур Малик, буюк саркарда Амир Темур, Жалолиддин Мангуберди каби улуғ юртпарварлар, Ватан озодлиги йўлида қўлида тиғ ва туғ ила жон берган Шайх Нажмиддин Кубро, Ватан ҳажри ва доғида ёниб ўтган Бобур Мирзолар ибрати беихтиёр кўз олдимизга келади. Буюк давлат арбоби ва саркарда, соҳибқирон Амир Темурнинг нақадар буюк ватанпарвар бўлганликларини тарих жуда яхши билади. Улуғларимиз таъкидлаганларидек: “Миллат ғамида ёнган, унинг истиқболи ва истиқлоли йўлида фидокорлик кўрсатиб яшаган арбобни келажак ва тарих ҳеч қачон унутмайди. Амир Темур ана шундай тарихий ва унутилмас шахсдир”.\nИслом дини таълимотида инсон ўзи яшаб турган ватанини, динини, оила аҳлини ҳимоя қилиши энг улуғ амаллардан эканлиги таъкидланган. Ватан ҳимояси учун ҳарбийлар сафида туриш ҳам динимизда улкан савобли амал саналади. Табароний ривоят қилган ҳадиси шарифда Пайғамбаримиз (с.а.в): “Аллоҳ таоло розилиги йўлида бир кун чегара ҳудудида посбонлик қилиш бир ой кечалари ибодат қилиб, кундузлари нафл рўза тутишдан афзалдир”, деб марҳамат қилганлар.\nҲакимлар айтганлар: “Кишининг вафодорлиги унинг ўз ватани учун қайғуришидан, дўстларини соғинишидан ва умрининг зое кетказган лаҳзаларига ўкиниб яшашидан билинади”.\nВатанни ҳимоя қилиш – бу фақат қўлга қурол олиб, чегараларда ҳушёр туриш эмас, балки, Ватаннинг моддий ва маънавий бойликларини, улуғ аждодлардан бизга мерос бўлиб қолган анъаналарни, бағрикенг, саҳоватли халқимизнинг эзгу фазилатларини, тилимизни, динимизни, миллий қадриятларимизни, оналарни, оталарни, қоракўз ўғил-қизларимизни, ёшларнинг дунёқарашини, тоғу тошларни, сой-сўқмоқларни, қўйингки, Ватаннинг гул-райҳонидан новда-ниҳолигача, она-ер бағридан отилиб чиқаётган митти булоғидан бошлаб ҳайқириб оқаётган дарёсигача кўз қорачиғидек асрашимиз, бемаврид довуллардан ҳимоя қилишимиз, буларнинг ҳаммасини келгуси авлодларга бус-бутун, жозиба ва таровати билан етказишимиз лозим. Шунингдек, Ватан ҳимоясида фақат ҳарбий кишилар эмас, балки шу заминда яшаётган барча фуқаролар – ўқитувчи ёки шифокор бўладими, тадбиркор ёхуд боғча тарбиячиси бўладими, қаерда бўлмасин ўз Ватанини ҳимоя қилиши ва жонажон Ватанимизнинг келажаги, унинг гуллаб яшнаши йўлида ўзининг муносиб ҳиссасини қўшмоғи шарт. Ҳимоя қилиш деганда фақат қурол кўтариб эмас, керак бўлса билим билан, ғанимларга раддия бериш билан ватанга тош отувчилар ва иғвогарларга қарши кураш йўллари билан инсон ўз юртини, миллатини, халқини ҳимоя қилиши олий вазифаси бўлмоғи керак.\nВатан ҳимояси йўлида ухламасдан посбонлик қилган кишининг кўзи қиёматда ўз соҳибини дўзахда куйдирмас экан. Бу ҳақида Ибн Аббос (розияллоҳу анҳу)дан ривоят қилинган ҳадиси шарифда Расуллуллоҳ (с.а.в); “Кечалари Аллоҳдан қўрқиб ёш тўккан кўзни ва Аллоҳ йўлида тунлари посбонлик қилиб, мижжа қоқмаган кўзни дўзах оташи куйдирмайди”. (Термизий ривояти). Ҳозирги кунда Ватанимиз сарҳадларини ҳимоя қиладиган мард ва забардас ўзбек ўғлонларини, уларнинг ҳарбий салоҳияти ва қобилиятларини кўриб, қалбимиз ўзгача бир хурсандчилик ва хотиржамликни ҳис қилади. Зеро, фарзандларимиз ёшлигидан ватанга хизмат қилишдек олий шарафли вазифаларни бажариб, жонажон Ўзбекистонимизнинг тинчлиги ва асойишталиги абадий бўлишлигига замин яратади.\nПайғамбаримиз Муҳаммад (с.а.в) “Фарзандларингизга сузиш, камон отиш ва аёлларга касб-ҳунарни ўргатинглар” (Байҳақий ривояти) деб таълим берганларидек, жажжи фарзандларимизга болалигиданоқ чавандозлик, мерганлик, сувда сузиш каби машқларни пухта ўргатиб, Она-Ватанга, эл-юртга садоқат руҳида буюк аждодларимиз каби имон-эътиқодли қилиб тарбиялаш, Ватан ҳимояси олий саодат эканлигини, Ватанни ҳимоя қилиш бизнинг муқаддас бурчимиз эканлигини ўргатиш, барчамизнинг энг муҳим вазифамиздир.\nҚашқадарё вилояти бош имом-хатиби\t391 марта ўқилди\tДругие материалы в этой категории:\n« Ватанни севмоқ имондандир\tСолиҳ дўст шафоати »


Бола тарбиясига оид кўрсатмалар (17)\nBy Зубайр Исмоил on 10/12/2018 БОЛА ТАРБИЯСИ БОЛА ТАРБИЯСИГА ОИД КЎРСАТМАЛАР МАҚОЛАЛАР\nИзн сўраш тартиби:\nИнсон ўзига тегишли бўлмаган жойга киришдан олдин эгасидан оғзаки изн сўраши лозим. Масалан, изн сўровчи киши: «Ассалому алайкум, кирсам майлими?» – деб айтиши мақсадга мувофиқ бўлади.\nРибъий ибн Хирошдан ривоят қилинади: «Бир одам уй ичида турган Расулуллоҳ соллаллоҳу алайҳи васалламнинг ҳузурларига кириш учун изн сўрамоқчи бўлиб: «Кираверайми?!» деди. Пайғамбар соллаллоҳу алайҳи васаллам хизматчисига: «Анавининг олдига чиқиб, изн сўрашни ўргатгин, «Ассалому алайкум, кираверайми, десин», дедилар». Буни эшитиб турган ҳалиги одам: «Ассалому алайкум, кираверайми?» деди. Шунда Набий соллаллоҳу алайҳи васаллам унга изн бердилар ва у кирди».\nАгар уй эгаси рухсат берса, киради, бўлмаса, қайтиб кетади. Аллоҳ таоло айтади: «Агар сизларга «қайтинглар», дейилса (яъни киришга изн берилмаса) қайтиб кетинглар! Шу сизлар учун энг тоза (йўлдир)» [Нур: 28].\nИзн уч мартадан ортиқ сўралмайди. Агар ичкаридан жавоб бўлмаса, учинчи марта изн сўраганидан сўнг қайтиб кетади.\nИмом Бухорий Абу Саид Худрий розияллоҳу анҳудан ривоят қилган ҳадисда у шундай дейди: «Ансорларга хос бир даврада ўтирган эдим. Ҳузуримизга Абу Мусо безовта ҳолда келди. «Сенга нима бўлди?» дедик. «Умарнинг олдига борган эдим. Эшигининг олдига бориб уч марта салом бердим. Менга биров жавоб бермади. Ортимга қайтдим. (Кейин одам юборди. Олдига борсам) у менга: «Сени ҳузуримизга келишдан нима ман қилди?» деди. «Мен ҳузурингга келдим. Эшигинг олдида уч марта салом бердим. Менга жавоб бермадилар. Шунинг учун қайтиб кетдим. Дарҳақиқат, Расулуллоҳ соллаллоҳу алайҳи васаллам: «Қачон бирингиз уч марта изн сўраса-ю, унга изн берилмаса, ортига қайтсин», деган эдилар», дедим. Шунда Умар: «Шу гапингга ҳужжат келтир! Бўлмаса, кунингни кўрсатаман!» деди. Буни эшитиб Убай ибн Каъб: «У билан бирга фақат қавмнинг энг кичиги боради», деди. Абу Саид айтади: «Қавмнинг энг кичиги мен эдим, у билан бориб, Умарга: «Набий соллаллоҳу алайҳи васалламнинг бу гапни айтганларини эшитганман», дедим.\nХонадон аҳли эшитса ҳам, эшитмаса ҳам, изн сўрашни уч мартадан оширмайди. Агар уй эгаси «Ким бу?» деб сўраса, уй эгаси биладиган исм билан ўзини таништиради, «Мен» деб жавоб бермайди. Чунки Набий соллаллоҳу алайҳи ва саллам бундай жавоб беришни ёқтирмас эдилар.\nЭшик тақиллатиш ва шу каби ишлар талаффузнинг ўрнига ўтадими?\nБаъзи саҳобалар Набий соллаллоҳу алайҳи ва салламнинг ҳузурига келиб, эшик тақиллатган ўринларда у зот соллаллоҳу алайҳи ва саллам уларнинг бу ишларини инкор қилмаганлиги ҳадисларда собит бўлиб, бу унинг жоиз эканига далолат қилади. Бугунги кунимизда одамлар орасида урф бўлган эшик тақиллатиш, қўнғироқ чалиш орқали изн сўрашнинг зарари йўқ эканини уламолар зикр қилганлар. Шу билан бирга, хонадон соҳиби қўнғироқ овозида мусиқа бўлмаслигига ва шариатимиз кофирларга ўхшашдан қайтаргани учун қўнғироқ товушининг черков қўнғироғига ўхшаб қолмаслигига эътибор қаратишлари лозим эканини ҳам таъкидлайдилар. Шунингдек, эшикни енгил тақиллатиш лозимлигини тавсия қиладилар.\nИзн сўровчи қаерда туради?\nИзн сўровчи киши эшик ёки дарвозага олди билан юзланиб ҳам ёки унга орқа ўгирган ҳолатда ҳам турмаслиги керак.\nҲузайл ибн Шурайҳбилдан ривоят қилинади: “Бир одам Расулуллоҳ соллаллоҳу алайҳи васалламнинг эшикларига юзланган ҳолда изн сўрай бошлади. Расулуллоҳ соллаллоҳу алайҳи васаллам унга: «Сен ундай ёки бундай (яъни эшикка ёнбошингни қаратиб) тур. Зеро, изн сўраш назардан сақланиш учун жорий қилингандир», дедилар”.\n Абу Довуд «Сунан»да (5177) ва Байҳақий «Одоб»да (170) ривоят қилган.\n «Саҳиҳи Бухорий» (6245).\n Абу Довуд (5174), Абу Нуайм «Ҳилятул авлиё»да (5/24) ва Байҳақий (18116) ривоятлари. Матн Абу Довудники. Ҳадисни Албоний саҳиҳ деган.\nAvvalgi maqolaОта-боболаримизга Қуръон ўқиб хато қилдикми? | Шайх Содиқ Самарқандий\nKeyingi maqola Аёлим ҳижобга кирмаяпти, нима қилай? | Шайх Содиқ Самарқандий


Семинар-тренинг ишида республика вазирлик ва идораларининг коррупцияга қарши кураш ишлари мувофиқлаштирувчиси сифатида белгиланган 70 дан ортиқ вакиллари иштирок этди.\nСеминар-тренингни ўтказишдан мақсад идоравий мувофиқлаштирувчиларни коррупциянинг барвақт олдини олиш, коррупцияга қарши кураш фаолиятида ҳужжат юритувини сифатли ташкил этиш асослари бўйича ўқитишдан иборат.\nСеминар-тренинг давомида коррупцияга қарши кураш ва унинг олдини олиш соҳасидаги чора-тадбирларни амалга ошириш жараёнида методик кўмаклашиш масалаларини муҳокама қилиш режалаштирилган.\nСеминар-тренинг дастурида идоравий мувофиқлаштирувчиларга коррупцияга қарши курашиш бўйича миллий ва халқаро мониторингни ўтказиш, шунингдек давлат органларида коррупцияга қарши кураш борасидаги чораларни амалга оширишда таҳлилий ва ахборот ҳужжатлари тайёрлаш хусусиятларини тушунтириш назарда тутилган.\nУмуман олганда, семинар-тренингнинг ўтказилиши идоралараро мувофиқлаштирувчилар ҳамда Коррупцияга қарши курашиш бўйича республика идоралараро комиссияси ҳузуридаги Эксперт гуруҳи аъзолари ўртасида фикрлар ва тажриба алмашиш учун қулай имкон яратишга хизмат қилади.\nСеминар-тренинг якунида ўрганилган мавзуларни ўзлаштириш юзасидан тест ўтказиш ва сертификатлар топшириш назарда тутилган.


ҚИЗИНГИЗНИ УЗАТИШДАН ОЛДИН САЛОМАТЛИГИГА ЭЪТИБОРЛИ БЎЛИНГ! | Суғдиёна биринчи аёллар электрон журнали\nТиббиётда тананинг умумий ривожланмай қолиши инфантилизм деб аталади. У туғма ва орттирилган бўлиб, асосан икки тури мавжуд: умумий — тана умумий ривожланишдан тўхтайди; қисман — тананинг баъзи аъзо ёки тизимлари ривожланмай қолади.\nбош миянинг шикастланиши ёки бошқа касалликлари; юрак-қон томир тизими касалликлари (масалан, юрак пороги); ички секреция безлари касалликлари; яхши озиқланмаслик, яшаш шароити ёмонлиги, ота-онадаги заҳарланиш (масалан, спиртли ичимликлар, симоб, қўрғошин билан). Инфантилизм аёлларда ҳам, эркакларда ҳам учрайди.\nОлий тоифали шифокор-гинеколог Муборак ПИРИМҚУЛОВА тавсиялари асосида Мадина ЛУҚМОНОВА тайёрлади.Twitter НравитсяSocButtons v1.5


Жорий йилнинг 22 июль куни Ўзбекистон Республикаси Миллий гвардияси қўмондони генерал-майор Р.Джураев ва Беларусь Республикаси Ички ишлар вазирлиги Ички қўшинлари қўмондони генерал-майор Н.Карпенков ўртасида видеоконференцалоқа шаклида учрашуви бўлиб ўтди.\nУчрашув давомида икки томонлама ҳамкорликни мустаҳкамлаш ва янада ривожлантириш масалалари муҳокама қилинди.\nСуҳбат жараёнида ўзаро ҳамкорликнинг истиқболли барча фаолият йўналишлари, жумладан, таълим ва кадрларни тайёрлаш соҳасида тажриба алмашиш кўриб чиқилди.\nЎзбекистон Республикаси Миллий гвардияси қўмондони беларуссиялик ҳамкасбларига ўзбек ўғлонларининг 1941-1945 йиллардаги Иккинчи жаҳон уруши даврида кўрсатган қаҳрамонликлари ҳақидаги архив ҳужжатларини юборганликлари учун миннатдорчилик билдирди.\nУчрашув анъанавий тарзда илиқ ва дўстона руҳда ўтди.\n22 Июль 2021 889


Масжидул Ақсо | Muslimaat.uz\nBy Muslimaat.uz on\t Iyul 25, 2017 Мақолалар\nМасжидул Ақсо – биринчи икки қибланинг бири, уч ҳаромнинг биттаси, Набий соллаллоҳу алайҳи васаллам Исро қилган, асрлар давомида Ислом илмлари ва маърифат маркази бўлиб келган муқаддас байт.\nМасжидул Ақсо ер юзидаги Масжидул Ҳаромдан кейинги иккинчи қурилган масжиддир. Бунинг далили Имом Бухорий Абу Зарр розияллоҳу анҳудан қилган ривоятдадир:\n«Расулуллоҳ соллаллоҳу алайҳи васалламдан ер юзида қурилган энг аввалги масжид ҳақида сўрадим. У зот:\n«Масжидул Ҳаром», дедилар.\n«Сўнгра қайси?» дедим.\n«Масжидул Ақсо», дедилар.\n«Ораларида қанча (вақт) бор?» дедим.\n«Қирқ йил», дедилар.\nСўнгра: «Ер сенинг учун масжиддир. Намоз вақти сенга қаерда етса, ўқи», дедилар».\nМасжидул Ақсони биринчи қурган инсон Одам алайҳиссаломдир. У зот Байтул Ҳаромни тиклаганларидан сўнг Аллоҳнинг амри билан қирқ йилдан кейин уни қурдилар. Улардан олдин ер юзида канисалар ҳам, ибодатхоналар ҳам бўлмаган. Масжидул Ақсонинг қайта тикланиши, ўзгартирилиши Масжидул Ҳаром билан бирга олиб борилган. Иброҳим алайҳиссалом милоддан аввалги 2000 йилда Масжидул Ақсони таъмирлашни бошладилар. Кейин бу ишни фарзандлари Исҳоқ ва Яъқуб алайҳимуссаломларга топширдилар. Улардан сўнг Сулаймон алайҳиссалом милоддан аввалги 1000 йилларда унинг биносини янгиладилар.\nБиринчи Ислом фатҳида 15 ҳижрий (636 милодий) йилда Умар ибн Хаттоб розияллоҳу анҳу Мадинаи Мунавварадан Байтул Мақдисга бордилар ва аҳлига салом бердилар. Бу ҳодиса «Умар аҳди» номи билан машҳур бўлган. Ўзлари Сохротул Мушаррафнинг ва Ақсонинг юзини тозаладилар. Сўнгра Набий соллаллоҳу алайҳи васаллам Мерожга чиққан жойларида кичкина масжид қурдилар.\nУмар розияллоҳу анҳу билан бир қанча саҳобалар ҳам келишган. Улардан Абу Абида Амир ибн Жарроҳ, Саъд ибн Абу Ваққос, Холид ибн Валид ва Абу Зарр Ғифорий.\nМасжидул Ақсо исми Қуддуси шариф ва унинг иншоотларига боғлиқдир. Иншоотларнинг энг аҳамиятлиси Қуббатул Сахро бўлиб, қайсики уни Абдулмалик ибн Марвон 72 ҳижрий (691 милодий) йилда Масжидул Ақсо билан бирга қурдирган. У Ислом меъморчилигининг аъло ёдгорликларидан бири ҳисобланади. Сўнгра халифа Валид ибн Абдулмалик буйруғига биноан 86-96 ҳижрий йиллар орасида унинг қурилиши тугалланди.\nМасжиднинг ҳозирги кўриниши Умавийлар давридаги кўриниши билан фарқ қилади. Масжид йиллар давомида зилзилалар оқибатида қайта қурилиши натижасида ҳозирги ҳолатига келган. Биринчи талофат етказган зилзила Умавийлар даврида (130 ҳижрий йил) бўлган. Кейин 425 ҳижрий йилда Фотимийлар давридаги зилзилада ҳам анча талофат кўрган.\naljazeera.net сайтидан Назокат таржимаси\nДангасаликдан қандай қутуламиз?\nOktabr 25, 2018 0\nOktabr 6, 2018 0


Унда тарихимиз, ўзлигимиз мужассам...\nБўш вақтда 2 июл 2021 182\nҲумо қуши қадимдан бахт, давлатмандлик рамзи, эрк, саодат, ҳиммат, олижаноблик, омад тимсоли ҳисобланган.\nБундан роппа-роса 29 йил аввал, яъни 1992 йил 2 июлда Ўзбекистон Республикаси Давлат герби тўғрисида”ги қонун қабул қилинган эди. Мазкур ҳужжатда Давлат герби мустақиллигимиз рамзларидан бири экани ҳуқуқий асосда мустаҳкамлаб қўйилиб, унинг қандай кўринишга эгалиги яққол ифодалаб берилди. Қонунинг 4-моддасига мувофиқ, Давлат герби тасвири Ўзбекистон Республикаси Президенти қароргоҳлари, Олий Мажлиси палаталари, Вазирлар Маҳкамаси, республика давлат бошқаруви органлари, Қорақалпоғистон Республикаси Жўқорғи Кенгеси ва Вазирлар Кенгаши, маҳаллий давлат ҳокимияти органлари биноларининг олд томонига жойлаштирилди. Шунингдек, олий рамзимиз тасвири муҳрларда ва давлат идоралари сарварақларида, расмий нашрларда, қоғоз ва танга пулларда, қимматли қоғозлар ва фуқаролар паспортида ҳамда қонунда белгиланган бошқа ўринларда акс эттирилди.\nМиллий рамзларимиз Ватанимиз суверенитети, халқимизнинг нафақат азалий умид ва истаклари, балки порлоқ келажаги тимсоллари бўлгани туфайли уларни ҳурмат қилиш, асраш барчамизнинг фуқаролик бурчимиздир. Зеро, “Ўзбекистон Республикаси Давлат герби тўғрисида”ги қонуннинг 8-моддасида “Ўзбекистон Республикасининг фуқаролари, шунингдек Ўзбекистонда турган бошқа шахслар Ўзбекистон Республикасининг Давлат гербини ҳурмат қилишлари шарт”, деб белгилаб қўйилган.\nБахт ва эрксеварлик тимсоли ҳисобланган афсонавий Ҳумо қуши қадимдан бахт, давлатмандлик рамзи, эрк, саодат, ҳиммат, олижаноблик, омад тимсоли ҳисобланган. Ҳазрат Алишер Навоий “Лисон ут-тайр” достонида Ҳумони бахт ва иқбол, эзгулик ҳамда улуғворлик келтирувчи қуш сифатида тасвирлаган. Ушбу рамзлар ва тимсоллар xалқимизнинг тинчлик, яxшилик, баxт-саодат, фаровонлик йўлидаги орзу-умидларини ифодалайди. Ундаги гуллаган водий узра нур сочаётган қуёш тасвири заминимизнинг серқуёшлигига, халқимиз интилаётган нурафшон манзилларга ишорадир.


Шомуродов “Рома”га ўтганидан кейин нималар деди – видео - 03.08.2021, Sputnik Ўзбекистон\nШомуродов “Рома”га ўтганидан кейин нималар деди – видео\nИталиянинг “Рома” клуби ўзбекистонлик ҳужумчи Элдор Шомуродовни ўз сафига қўшиб олди. Клуб Элдор Шомуродов трансфери учун “Женоа”га 17,5 млн евро тўлади. 03.08.2021, Sputnik Ўзбекистон\nЭлдор Шомуродов "Рома" билан 2026 йил 30 июнига қадар мўлжалланган шартнома имзолади. Ўзбекистон миллий терма жамоаси ҳужумчиси янги клуби сафида 14-рақамда тўп суради.Футболчи янги клуб учун берган биринчи интерьюсида орзусига қандай эришгани ва янги жамоа билан нималарга эришмоқчи эканини сўзлаб берди.“Шундай топ клубга ўтганимдан жуда хурсандман. “Рома” бошқаларга қараганда кўпроқ мен билан шартнома имзолашни хоҳлади, улар ҳаммасини тез бажаришди, шу боис мен бу ердаман. Яхши ўйин кўрсатишга ҳаракат қиламан, умид қиламанки, кубоклар ютишда ёрдам бераман. Амплуамга тўхталадиган бўлсак, мен олдинда ёки қанотда ўйнашга ўрганганман”, - дейди Шомуродов.Спортчи “Женоа”да ўтказилган мавсум унга маҳаллий шароитларга мослашишга имкон берган, шундан сўнг у бор маҳоратини кўрсата бошлаган.Элдор Шомуродов 2020/21 йилги мавсум бошида "Ростов"дан 7,5 миллион евро эвазига "Женоа"га ўтган эди. Бунгача у "Машъал" ва "Бунёдкор" клубларида тўп сурган. Элдор ортда қолган мавсумда А Серияда 31 та ўйин ўтказиб, 8 та гол уришга муваффақ бўлди.\nмултимедиа, футбол, элдор шомуродов\n14:46 03.08.2021 (янгиланди: 14:49 03.08.2021)\nИталиянинг “Рома” клуби ўзбекистонлик ҳужумчи Элдор Шомуродовни ўз сафига қўшиб олди. Клуб Элдор Шомуродов трансфери учун “Женоа”га 17,5 млн евро тўлади.\nЭлдор Шомуродов "Рома" билан 2026 йил 30 июнига қадар мўлжалланган шартнома имзолади. Ўзбекистон миллий терма жамоаси ҳужумчиси янги клуби сафида 14-рақамда тўп суради.\nФутболчи янги клуб учун берган биринчи интерьюсида орзусига қандай эришгани ва янги жамоа билан нималарга эришмоқчи эканини сўзлаб берди.\n“Шундай топ клубга ўтганимдан жуда хурсандман. “Рома” бошқаларга қараганда кўпроқ мен билан шартнома имзолашни хоҳлади, улар ҳаммасини тез бажаришди, шу боис мен бу ердаман. Яхши ўйин кўрсатишга ҳаракат қиламан, умид қиламанки, кубоклар ютишда ёрдам бераман. Амплуамга тўхталадиган бўлсак, мен олдинда ёки қанотда ўйнашга ўрганганман”, - дейди Шомуродов.\nЭлдор Шомуродов жамоасини ўзгартириши мумкин: “Ювентус”, “Рома” ёки “Милан”\n7 Июн, 15:56\nСпортчи “Женоа”да ўтказилган мавсум унга маҳаллий шароитларга мослашишга имкон берган, шундан сўнг у бор маҳоратини кўрсата бошлаган.\n“Аввалига мослашдим, жумладан, жамоанинг суръати ва услубига. Лекин кейин яхшироқ ўйин кўрсата олишга муваффақ бўлдим. Умид қиламанки, бу ерда ҳам ўзимни кўрсата олишга эришаман. Мен ватанимда менга қандай мухлислик қилишларини биламан, ахир мен шундай обрўли клуб шарафини ҳимоя қиляпман-ку. Умидларни оқлашга ҳаракат қиламан”, - деди у.\nЭлдор Шомуродов 2020/21 йилги мавсум бошида "Ростов"дан 7,5 миллион евро эвазига "Женоа"га ўтган эди. Бунгача у "Машъал" ва "Бунёдкор" клубларида тўп сурган. Элдор ортда қолган мавсумда А Серияда 31 та ўйин ўтказиб, 8 та гол уришга муваффақ бўлди.\nЭлдор Шомуродов - Италияда биринчи мавсум якунлари\n27 Май, 19:56


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Футзал. Ўзбекистон терма жамоаси Испанияда йиғин ўтказмоқда\t09:09, 05 сентябрь 2016\tФутзал бўйича Ўзбекистон терма жамоаси 3 сентябрь куни Португалиянинг Пору шаҳридаги йиғинини якунлади. Шу куннинг ўзида жамоа Испаниянинг Сантяго-де-Компостела шаҳрига етиб борди. ЎФФ матбуот хизматининг маълум қилишича, навбатдаги ўқув-машғулотлар айнан мана шу ерда бўлиб ўтади. Испаниядаги ушбу йиғин 6 сентябргача давом этади. Шундан сўнг Хосе Мария Мендез бошчилигидаги жамоа Мадрид орқали Жаҳон чемпионати финал босқичида иштирок этиш учун Колумбия пойтахти – Богота шаҳрига учиб кетади.


08-10-2015 | 14:22\nZAMIN.UZ / Авто / 08 Октиябр 2015 года1 261\nМоскваликлар орасида талабгирлиги бўйича янги автомобиллар маркалари ўнталигидан бирорта ҳам Россия автомобиль брендлари ўрин олмади. Бу ҳақда "Автостат" таҳлилий агентлигига таяниб Kun.uz хабар бермоқдаТаҳлилчиларнинг маълумотларига кўра, Москва аҳолиси орасида янги енгил автомобиллардан энг талабгири Hyundai Solaris ҳисобланади: 2015 йилнинг 8 ойи давомида Москвада бу автомобилдан 9,1 минг дона сотилган. Бу борада 2-ўринни 5,88 минг дона сотилган Kia Rio автомобили эгаллади.Етакчи бешталикка, шунингдек, Skoda Octavia (4,33 минг), Volkswagen Polo (3,9 минг) ва Toyota Camry (3,04 минг) кирди. Кейинги ўринларни Nissan X-Trail, Kia Ceed, Skoda Rapid, Toyota RAV4 ва Renault Duster автомобиллари эгаллади.Агентликнинг таъкидлашича, москваликларнинг янги ва тутилган автомобиллар бозорларидаги афзал кўришликлари фарқланмоқда. Тутилган автомобиллар орасида 8 ой ичида 7,45 минг дона сотилган Ford Focus машинаси эгалламоқда. 2- ва 3-ўринларни 3,61 минг дона сотилган Opel Astra ва 3,19 минг дона сотилган Volkswagen Passat эгалламоқда.4-ўринни Skoda Octavia (3,14 мингта), 5-ўринни Mercedes-Benz E-класс (3,11 мингта) эгаллаган. Москваликлар орасида талабгир тутилган машиналар етакчи ўнталигидан шунингдек, 5-сериядаги BMW, Daewoo Nexia, ВАЗ-2107, Mitsubishi Lancer ва Toyota Camry ҳам ўрин олган.\nЎқишни тавсия қиламиз Қорақалпоғистонда қизилмия ишлаб чиқариш йилига 1.5 минг тоннага етказилади


Трансформаторнинг салт ишлаши » Energetika » Referat » Referat | Haqida\nAsosiy / ReferatEnergetika Трансформаторнинг салт ишлаши\nТрансформаторнинг салт ишлаши\nFayl hajmi 90,59 kB\n1.\tБир фазали трансформаторнинг салт ишлаш режими\n2.\tИдеаллаштирилган трансформаторнинг салт ишлаши\n3.\tХақиқий трансформаторнинг салт ишлаши\n4.\tТрансформаторнинг салт ишлаш режимидаги қувват исрофлари\nТрансформаторнинг бирламчи чулғами ўзгарувчан ток тармоғига уланиб, U1 кучланиш берилса ва иккиламчи чулғам истеoмолчига уланмаган бўлса, бу режим трансформаторнинг салт ишлаш режими дейилади. Трансформаторнинг салт ишлаш режимининг аҳамияти катта, чунки унинг ёрдамида тажриба усули билан трансформаторнинг муҳим қийматларидан бўлган:\nб) салт ишлаш токи: ва\nв) салт ишлаш қувват исрофларини аниқлаш мумкин.\nТрансформаторнинг салт ишлаш режими, айниқса, қисқа туташув режими билан биргаликда алоҳида аҳамиятга эга. Бу режимлар ёрдамида трансформаторнинг ф.и.к. ва юклама остида ишлаш режимларидаги маoлумотларни трансформаторларнинг юклама остида ишлашини тажрибада текширмасдан туриб, аналитик усуллар ёрдамида аниқлаш имконини беради. Биз салт ишлаш режимини, анча содда бўлган бир фазали трансформаторнинг салт ишлаш режимини ўрганишдан бошлаймиз. Бир фазали трансформаторнинг салт ишлаш режимини ўрганишда қўлланган усулларини уч фазали трансформаторни салт ишлаш режимини ўрганишда татбиқ этиб, уларнинг салт ишлаш режимларини хусусий томонларини алоҳида кўриб чиқамиз. Бошқа режимлардан фарқлаш учун трансформаторнинг салт ишлаш қийматлари «0» индекси билан белгиланади. Масалан, U`20, I0, I10, Р0 ва ҳоказолар.\nТрансформаторнинг бирламчи чулғам клеммалари А-Х га f1 частотали кучланиши U10 га тенг бўлган ўзгарувчан ток манбага улаймиз. Иккиламчи чулғамнинг а-х учларига юк уланмаган (10-расм), шу сабабли I2=0.\nU10 кучланиш таoсирида бирламчи чулғамдан салт ишлаш токи оқиб ўтади. Бу ток бирламчи чулғамлардаги катталиги i0W1 га тенг бўлган магнит юритувчи кучини ҳосил қилади. Магнит юритувчи куч салт ишлаш магнит майдони Ф0 ни ҳосил қилади.\n10-расм. Бир фазали икки чулғамли трансформаторнинг салт ишлаш схемаси.\nМагнит майдон Фо нинг кўпроқ қисми магнит ўзак орқали оқиб, трансформаторнинг иккала чулғамларини кесиб ўтади. Магнит майдоннинг қолган жуда оз сочилган қисми Ф ҳаво, мой каби номагнит муҳитлар орқали оқиб ўтади ва фақат бирламчи чўл-ғамнинг ўрамларини кесиб ўтади.\nТрансформатор салт ишлаганда ундан салт ишлаш қувват исрофлари ёки қисқароқ салт ишлаш исрофлари ажралади. Бу исрофлар асосан магнит ўзакда содир бўлиб, пўлат исрофлари деб аталади. Бу исрофлар трансформаторга тармоқдан келаётган салт ишлаш қуввати ҳисобига қопланади.\nИдеаллаштирилган трансформаторнинг салт ишлаши\nСалт ишлаш режимида ишлаётган оддий турдаги трансформаторнинг сочилиш майдони асосий майдоннинг 0,25% идан ҳам кичик, пўлат исрофлари эса, номинал қувватнинг 1% ига ҳам бормайди. Чулғамлардаги яoни мисдаги қувват исрофлари ҳам жуда кичик, шу сабабли салт ишлаш режимини таҳлил қилинганда, аввал идеаллаштирилган трансформаторни яoни сочилиш майдони, мисдаги ва пўлатдаги қувват исрофлари йўқ деб қабул қилинган трансформаторни кўрамиз, яoни Х1=0, r1=0, Ро=0.\nТрансформаторнинг салт ишлаш жараёнини бундай соддалаштириш услуби аввал масаланинг муҳим томонларини ўрганиб, кейин эҳтиёж бўлса, унга иккинчи даражали қийматларининг таoсирини кўриш имконини беради.\nИдеаллаштирилган трансформаторларда r1=0 ва х1=0 бўлганлиги учун, бирламчи чулғамни салт ишлаш режимидаги кучланиш:\nU10=- - е1 (4-1)\nЯъни бирламчи чулғамга келтирилган кучланиш U10 ва шу чулғамда асосий магнит майдон таъсирида индукцияланган электр юритувчи куч е1 вақтнинг исталган онида мувозанатда бўладилар.\nТрансформаторлардан фойдаланиш тажрибасидан маълумки салт ишлаш кучланиши U10=f(t) синусоидал функцияга яқин бўлади. Шунинг учун\nбунда U1m - бирламчи кучланиш амплитудаси; U1 - унинг эффектив қиймати ва =2f – бурчак тезлик.\nУтган бобдаги тенгликларга асосан\nбунда Фо-асосий магнит майдоннинг оний қиймати. Тенгликнинг иккала қисмини интеграллаб, қуйидаги ифодани ҳосил қиламиз:\nва бу интегрални ечиб магнит ўзакдаги магнит майдоннинг қийматини аниқлаймиз:\nСтатик режимда трансформаторнинг ўзакларидаги магнит оқимнинг ўзгармас ташкил этувчиси йўқлиги учун (4-6) да интеграллаш доимийсини нолга тенг деб қабул қиламиз.\nТенглик (4-6) дан кўриниб турибдики, идеаллаштирилган трансформаторнинг бирламчи чулғамига синусоидал кучланиш берилса ўзаклардаги асосий магнит оқими Ф0 ҳам синусоидал бўлади, магнит майдон Ф0 бирламчи чулғамнинг электр юритувчи кучи е1 дан /2 бурчакка олдинда бўлади ёки аксинча бирламчи электр юритувчи куч е1 асосий магнит оқим Фо дан чорак даврга орқада қолади.\n(4-6) тенгликни қуйидагича ёзиш мумкин:\nмагнит оқимининг амплитудаси.\nТрансформаторлар назариясида асосий қийматлардан ҳисобланган бирламчи чулғамнинг электр юритувчи кучининг эффектив қиймати (4-8) тенгламадан аниқланади:\nБу ифодадан маълум бўладики, агар частота f1 ва ўрамлар сони W1 ўзгармас бўлиб қийматлари берилган бўлса, у ҳолда\nяoни магнит оқим Фп электр юритувчи куч Е1 га тўғри пропорционал экан.\tИккиламчи чулғам ҳам магнит оқим таoсирида бўлади, шунинг учун иккиламчи чулғамнинг электр юритувчи кучини эффектив қиймати (4-9) каби, қуйидагича аниқланади:\nбунда W2-иккиламчи чулғамдаги кетма-кет уланган ўрамлар сони. Иккиламчи чулғамдаги электр юритувчи куч Е2, Е1 каби фаза бўйича Фо магнит оқимдан /2 бурчакка орқада қолади.\nУ ҳолда қуйидаги нисбат\nюқоридаги (3-11) нисбат каби трансформаторнинг кучланишларини трансформациялаш коэффициенти ёки қисқароқ-трансформациялаш коэффициенти дейилади.\nОдатда трансформациялаш коэффициентини аниқлашда, чулғамларнинг қайси бири бирламчи ва қайси бири иккиламчи эканлигидан қатoий назар, Е1 ва Е2 ларнинг каттасини кичигига нисбати олинади. Юқоридаги (4-9) ва (4-11) тенгликлардан трансформаторнинг хусусиятларини характерловчи асосий қийматлардан бири бўлган битта ўрамдаги электр юритувчи кучнинг қийматини аниқлаш мумкин:\nМагнит занжирининг қонунига асосан\nбунда - магнитловчи ток ҳосил қилган магнит юритувчи куч; Rп – магнит ўзакнинг магнит қаршилиги (пўлатнинг қаршилиги ва ўзак ўрамларини қаршилигидан иборат).\nНосинусоидал магнитловчи ток ни гармоник қаторга, ёйиб асосий ва юқори гармоникаларни аниқлаш мумкин. Бу чизиқ абсцисса ўқига нисбатан симметрик бўлганлиги учун, гармоник қатор фақат тоқ гармоникалар, яoни амплитудалари Im1, Im3, Im5… (биринчи, учинчи, бешинчи ва ҳ.к.) ларга тенг бўлган гармоникалардан иборат бўлади. Магнитловчи токнинг биринчи гармоникаси фаза бўйича асосий магнит оқимга мос келади, шу туфайли бирламчи кучланишдан /2 бурчакка орқада қолади. Токнинг юқори тартибли гармоникаларидан учинчи гармоника трансформаторнинг иш режимига кучли таoсир кўрсатади. Ундан юқори гармоникаларнинг таoсири камроқ, шунинг учун уларни кўпинча ҳисобга олинмайди.\nСалт ишлаш токининг таркибидаги юқори тартибли гармоника токларининг миқдорлари индукциянинг амплитудасига боғлиқ. Бу боғланишдан маoлум бўладики, кучланиш трансформаторларининг ўзагидаги индукция 1,4 - 1,45 Тл га етганда Im3/Im1 нисбатнинг қиймати 50% га етиб, магнитловчи ток эгри чизиғининг шакли чўққисимон кўринишда бўлади.\nСалт ишлаш токининг таркибидаги гармоникаларнинг амплитудалари маoлум бўлса умумий магнитловчи токнинг эффектив қийматини аниқлаш мумкин.\nХақиқий трансформаторнинг салт ишлаши\nХақиқий трансформаторнинг асосий жараёнларини ўрганишда идеаллаштирилган трансформаторни ўрганишда ҳисобга олинмаган сочилиш майдонини ва пўлатдаги қувват исрофларини ҳисобга олинади. Бирламчи чулғамнинг сочилиш майдони шу чулғамда сочилиш электр юритувчи кучини индукциялайди. Салт ишлаш қувват исрофи (пўлат исрофи) трансформаторнинг тармоқдан қабул қилиб олаётган Ро қуввати ҳисобига қопланади ва бир фазали трансформаторларда Ро=U1Iоа га тенг деб қабул қилинади. Бунда Iоа - салт ишлаш токининг актив ташкил этувчисини эффектив қиймати. Шундай қилиб реал трансформаторнинг салт ишлаш токи иккита ташкил этувчидан иборат:\nа) асосий магнит майдонни ҳосил қилувчи, эффектив қиймати Iо га тенг бўлган магнитловчи ток; б) актив ташкил этувчи Iоа\nВектор диаграммада Iо нинг йуналиши Фо нинг йуналиши билан мос келади. Тўла магнитловчи носинусоидал ток нинг эффектив қийматини аниқлаш учун, синусоидал магнитловчи ток билан магнитловчи токнинг актив ташкил этувчиларини геометрик кўшамиз:\nКўпинча магнитловчи токнинг актив ташкил этувчиси Iоа салт ишлаш токи Iо нинг 10% идан ҳам кичик , яoни Iоа<0,1Iо бўлади. Шу сабабли унинг Iо нинг қийматига таъсири жуда ҳам кам (0,5% дан ҳам кичик). Салт ишлаш токининг ўзгариш эгри чизиғини олдинги мавзуларда кўриб ўтилган усул ёрдамида чизиш мумкин. Салт ишлаш токини Iо гармоник қаторга ёйиб, магнит ўзакдаги магнит оқимини магнитловчи токнинг асосий гармоникасидан  бурчакга орқада қолишини аниқлаймиз. Салт ишлаш токининг актив ташкил этувчиси Iоа нинг Iо га таoсири қиймат жиҳатдан жуда кичик бўлса ҳам токнинг шакли ва фазасида кўпроқ кўринади. Бу таoсирни текширишда фақат гистерезис қувват исрофларини ҳисобга оламиз, чунки иссиқ жуваланган пўлатларидан тайёрланган магнит ўзакларда бу қувват исрофи (f=50Гц да) Ро нинг тахминан 85% ни ташкил этади. Гистерезис сиртмоғида индукциянинг ҳар бир қийматига гистерезис сиртмоғининг ортувчи ва пасаювчи қисмларида икки хил салт ишлаш токлари мос келади. Масалан, 10-расмдаги гистерезис баргининг ортувчи қисмида индукциянинг В1 катталигига i01 салт ишлаш токи мос келса, пасаювчи қисмидаги индукциянинг В2 қийматига салт ишлаш токининг i02 қиймати мос келади.\n11-расм. Салт ишлаш характеристикаси\nХақиқий носинусоидал салт ишлаш токининг эгри чизиғини эквивалент сину-соида iо1 билан алмаш-тириб, бирламчи чулғамнинг электр юритувчи кучлари тенгламасини символик ша-клга келтиришимиз мумкин, чунки салт ишлаш режи-мини аниқловчи ҳамма қийматлар вақт бўйича синусоидал ўзгаради. Шу туфайли бирламчи чулғамнинг кучланишининг мувозанат тенгламасини қуйидагича ёзиш умкин:\n12-расм. Салт ишлаш вектор диаграммаси\nЭлектр юритувчи кучлар тенгламаси (4-16)дан фойдаланиб трансформаторнинг салт ишлаш векторлар диаг-раммасини (11--расм) қуриш мумкин.\nБунинг учун асосий магнит оқим Фо векторини абсцисса ўқининг мусбат йўналишида жойлаштирамиз (аслида Фо векторини ихтиёрий равишда йуналтириш мумкин). Электр юритувчи куч Е1=Е2 вектори ундан 90°га кечикади; вектори ток вектори билан фаза бўйича мос келади. Бирламчи чулғамдаги кучла-нишнинг векторини қуриш учун (4-16) га кўра тескари ишора билан олинган векторига ва векторларини қўшиш керак.\n12-расмда тушуниш қулайлиги учун ва векторлари Е1 векторига нисбатан жуда катталаштирилган масштабда келтирилган. Аслида эса ўрта ва юқори қувватли трансформаторларда кучланишнинг пасайиши:\nбу ерда салт ишлаш режимидаги кучланиш нинг 0,5% идан ҳам кичик бўлади.\nТрансформаторнинг салт ишлаш режимидаги қувват исрофлари\nТрансформатор салт ишлаганда тармоқдан келаётган қувват қуйидагича сарфланади:\nа) бирламчи чулғам (мис ёки алюминий) даги қувват исрофи\nб) магнит ўзак пўлатидаги асосий исрофлар (пўлат исрофи) Рп.а\nв) салт ишлаш қўшимча исрофлари Рқ.о\nТрансформаторларнинг тармоқдан қабул қилаётган актив қувватининг ҳаммаси исрофларни қоплаш учун сарфланади. Шунинг учун\nР0 = + Рп.a + Рқ.о (4-19)\nИсрофларни ҳисоблаш шуни кўрсатадики, Iо ва r1 лари нисбатан кўпроқ бўлган кичик қувватли трансформаторларда ҳам (трансформаторнинг қуввати ошган сари Iо ва r1 ларнинг нисбий қийматлари камайиб боради) мисдаги исроф нинг қиймати Ро нинг 2% ига ҳам бормайди. Шунинг учун ни ҳисобга олинмаса ҳам бўлади:\nРо  Рп.a + Рқ.о = Рп\t(4-20)\nЯъни салт ишлаш қуввати Ро асосан пўлатдаги исрофни қоплашга сарфланади деб ҳисоблаш мумкин.\nПўлатдаги асосий исрофлар\nТрансформаторнинг магнит ўзагидаги исрофлар икки турга бўлиниб, гистерезис ва уюрма токларининг исрофи дейилади.\nБирлик массали (масалан 1кг массали) пўлатда гистерезис исрофи (солиштирма гистерезис исрофи) ни аниқлаш учун немис олими Чарлз Штейнмец (1865-1923) таклиф этган эмпирик боғланишдан фойдаланиш мумкин.\nбу ерда Сr - пўлатнинг турига боғлиқ бўлган доимий; f - қайта магнитланиш даврининг тезлиги; В - индукциянинг максимал қиймати; - тажриба усули билан аниқланадиган қиймат. Магнит майдон индукциясининг қиймати В=0.8  1,6 Тл гача бўлганда легирланган пўлатлар учун =2 га тенг деб қабул қилинади.\nМагнит ўзакдан ўзгарувчан магнит оқим ўтганда, оқимнинг куч чизиқларига перпендикуляр юзада, йўналиши ўнг қўл қоидаси бўйича аниқланувчи электр юритувчи кучлар ҳосил бўлади. Бу э.ю.к магнит ўзакда уюрма токларни ҳосил қилади (француз олими Жан Бернар Фуко ихтиро қилганлиги учун фуко токи номи билан ҳам аталади). Нормал электр машиналарда (Фуко микро-юриткичлари бу қаторга кирмайди) уюрма токлардан фойдаланилмайди, аксинча бу токлар, қувват исрофини вужудга келтириб, ўзакни қизишига олиб келади. Уюрма токларнинг зарарли таъсирини камайтириш учун, магнит ўзак яхлит ферромагнит пўлатлардан эмас, балки, бир-биридан махсус локлар ёки оксид қатламлари (пленкалари) билан ҳимояланган қалинлиги 0,5 мм гача бўлган махсус электротехник пўлат тунукаларидан тайёрланади.\nУюрма токлар исрофини ҳисоблашда қуйидаги шартларни қабул қиламиз:\nа) пўлат тунуканинг қалинлиги унинг эни ва узунлигидан жуда кичик;\nб) индукциянинг вақтга боғлиқлиги синусоидал кўринишда бўлиб, тунуканинг қалинлиги бўйича бир текисда тақсимланган, бошқача қилиб айтганда уюрма токларнинг магнит оқимига экранлик хусусияти ҳисобга олинмайди;\nв) пўлатнинг магнит сингдирувчанлигини о ва солиштирма қаршилигини ўзгармас деб қабул қиламиз.\nШу шароитда тунукада инцукцияланаётган уюрма электр юритувчи куч индукция В ва унинг давр тезлиги f га пропорционал бўлади\nАгар уюрма ток эканлигини ҳисобга олсак, пўлат тунуканинг бирлик массасидаги уюрма ток таoсиридаги солиштирма исрофлар қуйидагича аниқланади:\nбу ерда Суюр - пўлатнинг тури ва қалинлигига боғлиқ бўлган доимий.\nТрансформаторларни лойиҳалашда пўлат ўзакдаги қувват исрофини ҳисоблаш учун 1 кг магнит ўзак массасига мос келувчи «солиштирма исроф»нинг индукцияга боғлиқлигини пўлатнинг турли хил навлари учун тажриба ўтказиб аниқланади. Бу қийматни магнит ўзакнинг массасига кўпайтириб, ундаги умумий исроф аниқланади. Агар магнит ўзакнинг бўлаклари орқали ўзгармас магнит оқими ўтиб, бўлакларнинг юзалари S ҳар хил бўлса магнит ўзакнинг ҳар бир бўлаги учун индукциянинг қиймати аниқланади. Магнит ўзакнинг ҳар бир бўлагидаги қувватнинг солиштирма исрофларини шу бўлак массасига кўпайтириб ҳар бир бўлакдаги қувват исрофлари ҳисобланади. Магнит ўзакнинг бўлакларидаги қувват исрофларини жамлаб магнит ўзакдаги қувватнинг Рпа асосий исрофлари аниқланади.\nПўлатдаги асосий қувват исрофларини аниқлаш учун баoзан қуйидаги боғланишдан ҳам фойдаланилади:\nбу ерда: Рп1- индукция В1 Тл бўлгандаги 1кг пўлатдаги қувват исрофи [Вт];  = 2 – индукция 1,2 Тл бўлганда;  = 1,25 f=50 Гц бўлганда.\nТрансформаторнинг магнит ўзагини магнитланиш характеристикалари ва хусусиятлари электр машиналарини лойиҳалаш бўйича махсус адабиётларда келтирилган.\nСалт ишлаш қўшимча исрофлари\nСалт ишлаш қўшимча исрофлари Рқ.о нинг асосий ташкил этувчилари:\nа) Пўлат тунукаларга механик ишлов (штамповка) берилиши натижасида пўлатнинг тузилишини (структураси) ўзгариши натижасида ҳосил бўлган қувват исрофи;\nб) Ўзакнинг қисмлари туташган жойлари ва ўзакни тортувчи шпилка ўрнатилган жойлардаги индукциянинг ҳар хиллиги туфайли вужудга келган исроф;\nв) Ўзакнинг махкамлагичлари ва бошқа конструктив қисмлар – шпилкалар, тўсинларни сиқувчи пўлат балкалар, трансформатор бакида ва ҳ.к. ларда ҳосил бўлувчи исрофлар;\nг) Юқори кучланишли трансформаторларнинг ҳимояловчи материалларидаги қўшимча исроф.\nСалт ишлаш режимидаги қўшимча исрофларини аниқ ҳисоблашнинг имкони йўқ, шунинг учун уларни трансформаторнинг салт ишлаш исрофларининг таркибига қўшган ҳолда, аввалдан тузилган жадвал ёрдамида аниқланади. Иссиқ жуваланган пўлатлардан тайёрланган трансформаторларда салт ишлаш режимидаги қўшимча исрофларининг ҳамма турлари магнит ўзакдаги индукциянинг қиймати 1,5 Тл дан ортиб кетгандан кейин кўпаяди. Утказилган тадқиқотларнинг натижаларидан кўриниб турибдики, трансформаторнинг магнит ўзакларидаги индукциянинг қиймати кўпинча учрайдиган 1,15  1,17 Тл қийматга яқин бўлганда қўшимча қувват исрофи Рқ.о нинг улуши асосий исрофлар Рп.а нинг 15  20% ини ташкил этади.\nTeglar: ишлаш трансформаторнинг магнит бирламчи юритувчи асосий магнитловчи электр исрофлари ишлаши 1179увват кучланиш фазали эффектив бўлган 1179иймати Трансформаторнинг бўлади ани1179лаш 1203ам\nТрансформаторлар хакида тушунча\nТрансформаторларнинг ишлаш конуниятлари ва вектор диаграммалари\nТрансформаторларнинг салт юриш режими ва вектор диаграммаси.\nЮкламага уланган трансформаторнинг физик хусусиятлари\nБир жинсли линиянинг турли режимларда ишлаши\nТрансформаторлар электр машиналарнинг халк хужалигидаги ахамияти\nАвтомобилларнинг электр жихозларини назорат килиш.\nДонли дуккакли экинлар уруғларни йиғиб олиш


Брандт энди "Байер" учун ўйнайди / CHAMPIONAT.asia\n01 дек 21:54\nБрандт энди "Байер" учун ўйнайди\nГермания ёшлар терма жамоаси ва "Волфсбург" клуби аъзоси Юлиан Брандт бундеслиганинг бошқа бир клуби "Байер" сафига кўчиб ўтадиган бўлди.\nБу ҳақида Леверкузен жамоасининг спорт директори Руди Фёллер айтиб ўтди.\n- Юлианнинг жамоамиз сафига келиб қўшилиши аниқ. Аммо бу воқеанинг қачон содир бўлиши маълум эмас. Балки у қишдаёқ "Байер" ўйинчисига айланар, балки ёзда жамоамизга ўтар. Шуниси аниқки, Юлиан Брандт энди "Байер" учун тўп суради, - деди Фёллер.\nАйтиш лозимки, 17 ёш бўлса-да Германия U19 терма жамоасининг аъзоси саналадиган Юлиан Брандтнинг "Волфсбург" билан тузган шартномаси келаси йил ёзда якунига етади. Истеъдодли футболчи эса "бўрилар" билан ортиқ ҳамкорлик қилиш ниятида эмас.\nМанба\t: fussballportal.de


2015 йилнинг I ярим йиллигида Beeline cаll-маркази 26 миллиондан зиёд мурожаатларга жавоб берди » Скачать музыку бесплатно новинки музыки 2016-2017\nКомментариев: 0 Просмотров: 663 Дата: 7-07-2015, 11:02 2015 йил 7 июл, Тошкент. Beeline Мижозларга хизмат кўрсатиш хизматининг 2015 йилнинг биринчи ярмидаги фаолияти якунларини сарҳисоб қилмоқда.Beeline cаll-марказининг IVR (Interactive Voice Response) Интерактив овозли тизими томонидан йилнинг биринчи ярмида 26 миллиондан ортиқ қўнғироқларга хизмат кўрсатилди. Сўровларнинг мавзусига келсак, энг оммабоп мурожаатлар тўлов усуллари, Интернет пакетлар ва мобил Интернет созламалари, қўшимча хизматлар, USSD-кодлар ва тариф шартлари ҳақида бўлди.Воқеани шарҳлар экан, Unitel‘нинг Мижозларга хизмат кўрсатиш хизмати раҳбари в.б. Ғайрат Маҳкамов шундай деди: “Ўтган йилнинг ярим йиллиги билан мазкур йилнинг ярим йиллигини солиштирсак, мурожаатлар сони сезиларли даражада пасайганини кузатиш мумкин. Бу эса абонентларнинг хизматлар ҳақида хабардорлиги, шунингдек Beeline хизматлари уларга мақул келишидан далолат беради. Компанияга бўлган ишончнинг ўсиши эса мужозларга хизмат кўрсатиш соҳасида инновацияларни жорий этишга ундайди”.Эслатиб ўтамиз, 0611 бепул рақамдан ташқари, компания абонентлари “Онлайн-маслаҳатчи” http://0611.beeline.uz ноёб чатдан, шунингдек 0621 SMS-қўллаб-қувватлаш хизматидан ҳам фойдаланишлари мумкин. Бундан ташқари, Status мижозларига ва Beeline Club аъзоларига – 0777 алоҳида ажратилган канали бўйича сутка давомида хизмат кўрсатиш амал қилади. Интернет-сервислар орқали маслаҳат олиш учун 0611@beeline.uz электрон манзилига мактуб юбориш, шунингдек қуйидаги ҳавола бўйича http://mobile.beeline.uz/ru/main/help/faq.wbp Компания сайти орқали сўров жўнатиш мумкин.


3 ёшли болакай 45 метрли шаршарадан тушиб кетиб омон қолди\n3 ёшли болакай 45 метрли шаршарадан...\n19.05.2018 00:57 0 1157\nАнглияда 3 ёшли болакай Уэльсдаги 45 метрли «Pistyll Rhaeadr» шаршарасидан тушиб кетиб, бахтли тасодиф туфайли омон қолди. Бу ҳақда «Sabah» хабар бермоқда.\nБоланинг тушиб кетаётганини кўрган бир киши дарҳол сувга шўнғиб, уни қутқариб олди. Шифохонага олиб борилган болакайнинг соғлиғи яхши экани айтилмоқда.\nВоқеага гувоҳ бўлганлар боланинг холаси билан айланишга чиққанини ва бирдан мувозанатини йўқотиб, сувга тушиб кетганини айтишмоқда. Холаси болани қутқармоқчи бўлган, фақат дарахт унга халақит бериб қолган.\nХориж 10/08, 11:35\n3 ёшли қиз интеллектда Эйнштейн ва Хокингни ортда қолдирди


Болалар неча ёшгача темирйўл транспортида бепул юриши мумкин? – ТАФСИЛОТ\nСўранг, жавоб берамиз 492 марта кўрилган\nБолалар неча ёшгача темирйўл транспортида бепул юриши мумкин?\n— Болалар неча ёшгача темирйўл транспортидан бепул фойдаланиши мумкин? Неча ёшдан бошлаб улардан ҳақ олинади?\nСаволга «Ўзбекистон темир йўллари» АЖ матбуот хизмати раҳбари Мирзо Муродов жавоб беради:\n— “Темир йўл транспорти тўғрисида”ги қонуннинг 12-моддаси, Вазирлар Маҳкамасининг 2012 йил 13 апрелдаги 109-сон қарорига Ўзбекистон Республикаси темир йўл транспортида йўловчилар, багаж ва юк багаж ташиш қоидаларига мувофиқ йўловчи поездда ўзи билан бирга беш ёшгача бўлган бир нафар болани ҳолда бепул олиб юриш ҳуқуқига эга.\nБеш ёшгача болага алоҳида чипта расмийлаштирилмайди. Балки туғилганлик ҳақидаги гувоҳномасига асосланиб, унинг исми-шарифи, туғилган вақти ҳамда гувоҳнома рақами ота-онасидан бирининг чиптасига ёзиб қўйилади. Шунингдек, беш ёшгача болага алоҳида жой берилмайди. Улар ота-онасига берилган жойларда кетишади.\nДейлик, бир киши (она ёки ота) 2-3 нафар фарзандини ўзи билан бирга олиб кетаяпти. Уларнинг барчаси беш ёшдан ошмаган. Бундай ҳолатда улардан фақат биттаси учун йўл ҳақи тўланмайди. Қолганлари учун эса чиптанинг ярим нархи тўланиб, уларга алоҳида жой берилади. Агар ота ва она темир йўл транспортида бирга кетишаётган бўлса, улар ўзлари билан беш ёшдан ошмаган биттадан фарзандини бепул олиб кетиши мумкин. Бу ҳолатда беш ёшдан ошмаган учинчи ва кейинги болалар учун чиптанинг ярим нархи тўланади.\nЮқоридаги ҳужжатларда беш ёшдан ўн ёшгача бўлган болаларга ҳам имтиёз кўзда тутилган. Яъни бу ёшдаги болалар учун чиптанинг ярим нархи тўланиб, ҳар бир болага алоҳида жой берилади. Бошқалар бу жойга дахл қилиши мумкин эмас.\nЎн ёшдан ошган болалар учун эса темир йўл чиптасига катталар билан бир хил пул тўланади. Темир йўл транспортида болаларни ташиш бўйича бу имтиёзлар темир йўл транспорти корхоналарининг маблағлари ҳисобидан амалга оширилади.\nСизда ҳам шу ёки бошқа мавзуларга оид саволлар бўлса бу ҳақда бизга маълум қилинг! Саволларингизга ваколатли идоралар ва малакали мутахассислардан жавоб олиб беришга ёрдам қиламиз. Агар шахсингиз сир сақланишини истасангиз, бу талабингиз ҳам қаноатлантирилади. Мурожаатларни қуйидаги электрон манзиллардан бирига юборинг: tafsilot@umail.uz; tafsilot@mail.ru.


Суриянинг Дайр-аз-Зор вилоятида ёлланма жангарилар дезертирлик қилмоқда\n08:59 / 07.03.2016\nКамида 80 нафар хорижий ёлланма жангариси Суриянинг Дайр-аз-Зор вилояти ҳудудида ИШИД назорати остида бўлган ҳудуддан қочиб кетган. Бу ҳақда Sputnik агентлиги маҳаллий манбаларига таяниб хабар тарқатган.\n"ИШИД айни вақтда уларни изламоқда. Жангарилар қочоқларни тўхтатиш учун вилоят ҳудудидаги йўлларда бир қанча тўсиқ-баррикадалар қуришган", дейди манба.\nКейинги вақтларда ИШИД сафидан хорижлик ёлланма жангариларнинг қочиб кетиши кўп бор кузатилмоқда.\nДайр-аз-Зор Ироқ билан чегарадаги вилоят бўлиб, ҳудуддан Фрот дарёси оқиб ўтади. Дарё қирғоқларида жангарилар назорат ўрнатган. Айни вақтда Сурия армияси жангариларга қарши юришлар олиб бормоқда. Фрот дарёсининг юқори қисмида жойлашган Дайр-аз-Зор ва Раққа вилоятларига эса ҳукумат қўшинлари етиб келмаган.


Ошпазлар ва ширинпазлар маҳорат кўриги\nЯнги йил байрами арафасида аҳолини сифатли, арзон нархдаги ширинликлар ва қандолат маҳсулотлари билан таъминлаш, бу айёмни ҳар бир хонадонда кўтаринки руҳда нишонланишига эришиш, шунингдек, аҳолига тайёр истеъмол маҳсулотлари етказиб берувчи корхона, ташкилот ва тадбиркорлик субъектларининг ташаббускорлик фаолиятини рағбатлантириш мақсадида 30 декабрь куни Бухоро шаҳридаги Арк қўрғони майдонида "Ошпазлар ва ширинпазлар" кўрик-танлови ҳамда ярмаркаси бўлиб ўтди.\nТанловда туманлардан келган ошпазлар ва ширинпазлар, воҳамизнинг шаҳар ҳамда туманларига хос таомлар, миллий ширинликлар ва кенг турдаги қандолат маҳсулотлари ишлаб чиқаришга ихтисослашган тадбиркорлик субъектлари иштирок этиб, ўз маҳоратларини намо¬йиш этишди. Вилоятимизда илк бор ташкил этилган мазкур танлов ва ярмарка истиқлол йилларида қайта тикланган миллий пазандачилигимиз ҳамда қад¬риятларимизнинг гўзал ифодаси сифатида акс этгани билан аҳамиятлидир.\nМазкур танловда ошпаз ва қандолатпазлар маҳоратини мутахассис технологлар ва жамоатчилик вакилларидан иборат ҳакамлар ҳайъати баҳолаб борди. Энг мазали, байрамона ва миллий анъаналаримиз асосида таом тайёрлаш борасида ўз иқтидорини кўрсата олган "Бухоро олтин минораси", "Чинор", "Ал-Муҳаммад", "Дарвеши Бухоро" хусусий корхоналари ҳамда Вобкент ва Олот туманлари жамоаси энг яхши ошпазлар деб топилди. Ширинпазлар орасида "Дил¬хирожбегим", "Бон-бон", "Амир¬шохфайз", "Жўраев ¬Ражаббой" МЧЖлари, ¬"Элегант" ўқув маркази, ¬"Иффатли келин", "Ғиждувон Маш¬ҳураси" қан-долат¬паз¬лари¬нинг кондитер маҳсулотлари мақ¬товга сазовор бўлди. Сов¬риндорлар вилоят ҳо¬¬кимлиги томонидан диплом ва совғалар билан тақдирланишди.\nТайёрланган таом ва ширинликлар вилоят аҳлига тортиқ этилди.\nТанлов доирасида "Лаъли" цирк жамоасининг қизиқарли чиқишлари болаларга хуш кайфият улашди. "Ўзбекнаво" эстрада бирлашмаси вилоят бўлими, шаҳар ва туманлар маданият ва аҳоли дам олиш марказлари қошидаги бадиий жамоалар санъаткорларининг дилрабо куй-қўшиқлари барчага манзур бўлди.\nТадбир доирасида ширинликлар ва таомлар ярмаркаси ҳам ташкил этилди.\nСуратларда: "Ошпазлар ва ширинпазлар" кўрик-танловидан лавҳалар.


Балиқчи туманида уйи бузилаётган аёллар очлик эълон қилди – mulkdor.com\nБалиқчи туманида уйи бузилаётган аёллар очлик эълон қилди\nSeptember 18 2019, 02:09 ЖамиятИнсон ҳуқуқлариИқтисодКоррупцияСиёсатЎзбекистонХабарлар\nБалиқчи туманидан уйи компенсациясиз бузилаётган аёллар кўчага очлик эълон қилиб чиқди. Уларнинг айтишига қараганда, туман ҳокимлиги бир йилдан бери бузилган уйлар учун компенсация тўламай келмоқда, деб ёзади “Тўғри.уз” сайти.\nFacebook’даги “Халқ фикри” гуруҳида Андижон вилояти Балиқчи туманидан бўлган аёллар очлик эълон қилгани тасвирланган видео жойлаштирилди. Аёллар уйи компенсациясиз бузилаётгани, уларни банк ходимлари кўчага ҳайдаётгани, бир йилдан буён туман ҳокимлиги томонидан ёлғон ваъдалар бериб келинаётганини айтишган.\n“Биз президент билан гаплашамиз. Зерикдик қоғозбозликдан. Ҳеч қанақа хатимизга жавоб беришмкаяпти. Фақат алдашяпти. Ҳамма жойга аризаларимиз бор, улар кўриб чиқилмаяпти. Бизга ҳеч қандай ижобий жавоб келгани йўқ. Жонимиздан тўйдик, очлик эълон қиламиз. Бугундан бошлаб бир қултус сув ҳам ичмаймиз, нон ҳам емаймиз. Уйгаям кирмай, мана шу кўчада асвальтга ётиб ўзимизни ташлаймиз. Жонимиздан ҳаммамиз тўйдик. Ваъдалардан зерикдик. Андижон вилояти Балиқчи туман ҳокимлари бизни бир йилдан бери алдаб келади. Нима биз ёш боламизми? Компенсация пулимизни ўндириб берсин. Банк бизни уриб, кўчага ҳайдаяпти. Нимага биздан ҳеч ким хабар олмаяпти”, дейди уйи бузилаётганлар номидан гапирган чамаси 60 ёшли балиқчилик аёл.\nДайджест: младич ва мьянма ҳақида. кўкнори ...\nМладич қамоқда, бошқаларчи? «Учинчи Рейхдан кейинги Европадаги энг қонхўр ҳарбий бошлиқ генерал Ратко Младич ўзининг қолган умрини қамоқда ўтказади. Ҳаага трибуналининг бошқа ...\nДунёNovember 23 2017, 10:11


Шавкат Мирзиёев ипакчилик кластерлари ташкил этишга кўрсатма берди (фото)\nШавкат Мирзиёев ипакчилик кластерлари ташкил этишга...\nПрезидент Шавкат Мирзиёев Фарғона вилояти Қўштепа туманидаги «Ипак гиламлар» корхонаси фаолияти билан танишди. Бу ҳақда Президент матбуот хизмати хабар бермоқда.\nМаълумки, давлатимиз раҳбари илгари сурган Беш ташаббуснинг бешинчиси аёллар бандлигини таъминлашга қаратилган. Бу ташаббусни амалга ошириш учун «Ўзбекпахтасаноат» ва «Ўзбекипаксаноат» акциядорлик жамиятлари томонидан мамлакатимизнинг барча туманларда тикув-трикотаж корхоналарини ташкил этиш ва хотин-қизларни ишга жалб этиш белгиланган.\n— Бундай корхоналар ҳам иқтисодий, ҳам ижтимоий жиҳатдан жуда зарур. Биринчидан, юзлаб хотин-қизлар иш билан таъминланади. Иккинчидан, юртимизда бу соҳада анъана, катта имконият бор. Минтақа давлатларига, ташқи бозорларга эса йўллар очиқ. Шунинг учун Хотин-қизлар қўмитаси тасарруфида ипакдан маҳсулотлар тайёрлаш бўйича кластерлар ташкил этиш керак. Шунда хомашё етказиш ҳам барқарор бўлади, таннарх ҳам тушади. Пилла боқишдан то тайёр маҳсулот ишлаб чиқаришгача бўлган жараёнда минглаб хотин-қизларимиз ишлайди. Ишлаган аёлнинг турмуши, дунёқараши, фарзанд тарбиясига эътибори ҳам бошқача бўлади, — деди Шавкат Мирзиёев.\nФарғона кластер Президент Ипак гиламлар\nЖамият бугун, 18:44